Rohit Ishant Ravi Shastri ടെസ്റ്റ് കളിക്കണമെങ്കിൽ ഇശാന്തും രോഹിതും അടുത്ത രണ്ട് മൂന്ന് ദിവസത്തിനുള്ളിൽ എത്തണം: രവി ശാസ്ത്രി\nഓസീസ് പര്യടനത്തിലെ ടെസ്റ്റ് ടീമിൽ ഉൾപ്പെടണമെങ്കിൽ രോഹിത് ശർമ്മയും ഇശാന്ത് ശർമ്മയും അടുത്ത രണ്ട് മൂന്ന് ദിവസത്തിനുള്ളിൽ ഓസ്ട്രേലിയയിൽ എത്തണമെന്ന് ഇന്ത്യൻ പരിശീലകൻ രവി ശാസ്ത്രി. ക്വാറൻ്റീൻ നിയമങ്ങൾ നിലനിൽക്കുന്നതിനാൽ നേരത്തെ എത്തിയില്ലെങ്കിൽ ടെസ്റ്റ് ടീമിൽ ഉൾപ്പെടുക ബുദ്ധിമുട്ടാവുമെന്നും അദ്ദേഹം പറഞ്ഞു. എബിസി സ്പോർടിനു നൽകിയ അഭിമുഖത്തിലാണ് ശാസ്ത്രി മനസ്സു തുറന്നത്.\n“ദേശീയ ക്രിക്കറ്റ് അക്കാദമിയിൽ പരിശോധനയിലാണ് രോഹിത്. അവരാണ് എത്ര ദിവസം ബ്രേക്ക് വേണ്ടിവരുമെന്ന് തീരുമാനിക്കുക. പക്ഷേ, ഒരുപാട് വൈകിയാൽ കാര്യങ്ങൾ ബുദ്ധിമുട്ടാവും. ക്വാറൻ്റീൻ ഉള്ളതുകൊണ്ട് തന്നെ ടെസ്റ്റ് മത്സരങ്ങൾക്ക് വേണ്ടി മാത്രം വന്നാലും കളിക്കുക ബുദ്ധിമുട്ടാവും. രോഹിത് ഒരിക്കലും വൈറ്റ് ബോൾ സീരീസ് കളിക്കില്ല. അദ്ദേഹത്തിന് എത്ര നാൾ വിശ്രമം വേണ്ടി വരുമെന്നാണ് ഞങ്ങൾ നോക്കുന്നത്. കാരണം, വിശ്രമത്തിൻ്റെ ദൈർഘ്യം വർധിക്കാൻ പാടില്ല. ടെസ്റ്റ് മത്സരം കളിക്കണമെങ്കിൽ അടുത്ത മൂന്ന്, നാല് ദിവസങ്ങൾക്കുള്ളിൽ വിമാനം കയറണം. അല്ലെങ്കിൽ വളരെ ബുദ്ധിമുട്ടാവും. രോഹിതിനെപ്പോലെയാണ് ഇശാന്തും.”- അദ്ദേഹം പറഞ്ഞു.\nRead Also : ഓസ്ട്രേലിയയിൽ ഇന്ത്യ സൂപ്പർ ഹിറ്റ്; ടി-20, ഏകദിന പരമ്പരകൾക്കുള്ള ടിക്കറ്റ് വിറ്റഴിഞ്ഞത് 24 മണിക്കൂറിനുള്ളിൽ\nഓസ്ട്രേലിയൻ സർക്കാരിൻ്റെ നിയമം അനുസരിച്ച് 14 ദിവസമാണ് ക്വാറൻ്റീൻ കാലാവധി. ഡിസംബർ 17നാണ് ഇന്ത്യ ആദ്യ ടെസ്റ്റ് കളിക്കുക. എന്നാൽ, 11ന് ഒരു സന്നാഹ മത്സരം ഉണ്ട്. അതുകൊണ്ട് തന്നെ നവംബർ 26നെങ്കിലും എത്തിയാലേ രോഹിതിനും ഇശാന്തിനും പരമ്പരയിൽ കളിക്കാൻ കഴിയൂ.\nനവംബർ 27ന് ഏകദിന പരമ്പരയോടെയാണ് ഇന്ത്യൻ പര്യടനം ആരംഭിക്കുക. മൂന്ന് വീതം ഏകദിന, ടി-20 മത്സരങ്ങളും നാല് ടെസ്റ്റ് മത്സരങ്ങളുമാണ് പര്യടനത്തിൽ ഉള്ളത്. ടെസ്റ്റ് പരമ്പരക്കിടെ ക്യാപ്റ്റൻ വിരാട് കോലിക്ക് ബിസിസിഐ പറ്റേണിറ്റി ലീവ് അനുവദിച്ചിട്ടുണ്ട്. നാല് ടെസ്റ്റ് മത്സരങ്ങളിൽ അവസാന മൂന്നെണ്ണത്തിലും കോലി ഉണ്ടാവില്ല. കോലിയുടെ അഭാവത്തിൽ രോഹിത് ശർമ്മയെ ടീമിൽ ഉൾപ്പെടുത്തിയിട്ടുണ്ട്. അതേസമയം, ഏകദിന, ടി-20 ടീമുകളിൽ രോഹിത് ഇല്ല. ഏകദിന ടീമിൽ ബാക്കപ്പ് വിക്കറ്റ് കീപ്പറായി മലയാളി താരം സഞ്ജു സാംസൺ ഇടം നേടി. ഔദ്യോഗിക വാർത്താ കുറിപ്പിലൂടെ ബിസിസിഐ തന്നെയാണ് ഇക്കാര്യങ്ങൾ അറിയിച്ചത്.\nStory Highlights – Rohit Sharma and Ishant Sharma need to be on the flight in the next three or four days if they have to play Test series: Ravi Shastri\nRead more on: ishanth sharma | ravi shastri | Rohit Sharma


മലയാളം ചെറുകഥ വയറസുകളുടെ യാത്ര ! - JPM Post Online | JPM Arts and Science College\nHome/Creative Writing/മലയാളം ചെറുകഥ വയറസുകളുടെ യാത്ര !\nമലയാളം ചെറുകഥ വയറസുകളുടെ യാത്ര !\nWritten by : ക്രിസ്മ ജെയിംസ്\n” എന്തെഴുതും ? “\nഅതീവ് തന്റെ പഠനമുറിയുടെ വെളുത്ത ചുവരിനെ നോക്കി സ്വയം ചോദിച്ചു.\nഎന്തെങ്കിലും എഴുതി അയക്കാതെ നിർവാഹമില്ല. അവൻ ചിന്തിച്ചു. എന്തായാലും പങ്കെടുക്കേണ്ട മത്സരമല്ലെ.എന്നത്തേയുംപോലെ പേരും കൊടുത്ത് പോയി . അല്ലെങ്കിലും മുന്നും പിന്നും നോക്കാതെ ആവേശത്തിന് ചാടി കേറി പേര് കൊടുത്തതിനു അവന് തന്നോട് തന്നെ ദേഷ്യം തോന്നി. ഭേദപ്പെട്ട രീതിയിൽ എഴുതും എന്ന ഒരു ധാരണ ജെപിഎം കോളേജിന് മുഴുവനുമുള്ളത് കൊണ്ട് സമ്മാനം നേടിയില്ലെങ്കിലും തരക്കേടില്ലാത്ത ഒരു കഥ വേണം എഴുതാൻ. അയാൾ സ്വയം വിചാരിച്ചു.\nഅതും ഇതും ആലോചിച്ചു സമയം കളയാതെ എങ്ങനെയെങ്കിലും ഒരു ചെറുകഥ തട്ടി കൂട്ടണം. അവൻ വീണ്ടും എഴുത്തിനെ കുറിച്ച് ചിന്തിക്കാൻ തുടങ്ങി.\n” വൈറസ്സുകളുടെ യാത്ര.”\nതന്റെ സ്മാർട്ട് ഫോണിൽ ചെറുകഥയുടെ വിഷയം അതീവ് ഒന്നുകൂടി വായിച്ചു.\nഓരോരോ വിഷയങ്ങളെ. ഇതല്ലാതെ വേറെ ഒന്നും കിട്ടിയില്ലെ ഇവർക്ക് തരാൻ. ഓ, ഈ ഒരു സാഹചര്യത്തിൽ ചെറുകഥയെഴുതാൻ ഇതിലും നല്ലൊരു വിഷയം വേറെ എന്ത് തരാനാണ്.\nഅതീവ് കണ്ണുകളടച്ചു ആലോചനയിൽ മുഴുകി.\nസാധരണ എല്ലാവരും ഇങ്ങനെ ഒരു വിഷയം കിട്ടിയാൽ ആലോചിക്കാൻ സാധ്യതയുള്ള ഒന്നും എടുക്കേണ്ട. അയാൾ വിചാരിച്ചു.തകർന്നുകൊണ്ടിരിക്കുന്ന സാഹോദര്യം, വിള്ളൽ വീഴുന്ന സാമൂഹിക ബന്ധങ്ങൾ, നഷ്ടപ്പെട്ടുപോയ കുടുംബവുമൊത്തുള്ള നല്ല നിമിഷങ്ങൾ തിരിച്ചറിയാൻ ലോക്ക്ഡൗണ് കാലം വരെ കാത്തിരിക്കേണ്ടി വന്ന അവസ്ഥ എന്തിനധികം പറയുന്നു ജോലിനഷ്ട്ടപെട്ട് നാട്ടിൽ തിരിച്ചെത്തിയ പ്രവാസിയുടെ വിലാപവും, ഉച്ചയൂണ് പങ്കുവെച്ചുകഴിച്ചിരുന്ന സുഹൃത്തുക്കളുമൊത്തുള്ള നല്ല നിമിഷങ്ങളുടെ നൊസ്റ്റാൾജിയ വരെ ഇപ്പോൾ പലരുടെയും കഥയുടെ വിഷമായിട്ടുണ്ടാകും.\nഅതീവ് വീണ്ടും അസ്വസ്ഥനായി.\nആശയം സാധരണമാണെങ്കിലും അവതരിപ്പിക്കുന്ന രീതിയിൽ പുതുമ കൊണ്ടുവന്നാൽ മതിയാകും. ലോക്ഡൗണിൽ വിഷാദ രോഗം വന്ന ആളുടെ കഥ എഴുതിയാലോ? അല്ലെങ്കിൽ വേണ്ട അത് തന്ന വിഷയവുമായി ഒത്തു പോകില്ല. വൈറസ്സുകളുടെ യാത്രയിൽ വിഷാദത്തിനെന്ത് സ്ഥാനം. എല്ലാവരും വീടുകളിൽ കുടുംബവുമൊത്ത് ഇരിക്കുമ്പോഴും കഷ്ട്ടപെട്ടു ജോലി ചെയ്യണ്ടി വരുന്ന ആരോഗ്യ പ്രവർത്തകരുടെയോ പോലീസുകാരുടെയോ കഥ ആയാലോ? പിന്നെ ബാക്കിയുള്ളോരെല്ലാം വീട്ടിൽ കുടുംബവുമൊത്ത് അവധിക്കാലം ആഘോഷിക്കുകയല്ലെ. അതും ശരിയാകില്ല\nഅതീവ് തന്റെ ആലോചനകൾ പലവഴിക്ക് തിരിച്ചുവിട്ടു. അപ്പോഴാണ് അയാൾ ലോക്ക്ഡൗണിന്റെ ആദ്യസമയങ്ങളിൽ എപ്പോഴോ ഇന്റർനെറ്റിൽ വായിച്ച ഒരു ലേഖനത്തെ കുറിച്ച് ഓർക്കുന്നത്. അതിന്റെ ഉള്ളടക്കത്തിൽ വുഹാൻ ലാബ് ഓഫ് വൈറോളജിയുടെ സന്തതിയാണ് കൊറോണ വൈറസ് എന്ന ഒരു വിമർശനത്തെ കുറിച്ചെഴുതിയിരുന്നതായി അയാൾ ഓർത്തു. എന്നാൽ അതീവിന്റെ ചിന്തകൾ ഉടക്കി നിന്നത് അതിൽ പറഞ്ഞിരുന്ന ഒരു പ്രവചനാത്മകമായ പ്രസ്താവനയിലായിരുന്നു.\nഅയാൾക്ക് ആ ലേഖനം ഒന്നുകൂടി വായിക്കണം എന്ന് തോന്നിയെങ്കിലും അത് കണ്ടെത്തുന്നതിന് ഒരു ഹിമാലയൻ പരിശ്രമം ആവശ്യമാണെന്നതിനാൽ അത് വേണ്ടെന്ന് വച്ചു.\nഎന്നാലും ആ ലേഖനം കിട്ടുകയായിരുന്നുവെങ്കിൽ കുറച്ചുകൂടി ആ വിഷയത്തെ കുറിച്ച് അറിയാൻ കഴിയുമായിരുന്നു. അവൻ ചിന്തിച്ചു\n“ആയുധങ്ങൾകൊണ്ടുള്ള യുദ്ധങ്ങൾക്ക് പകരം ഇനി വരാൻ പോകുന്നത് മനുഷ്യ കുലത്തെ ഇല്ലാതാക്കുന്ന ബയോ വാറുകളാണ്. കൊറോണ അതിനൊരു തുടക്കമായി വേണം കാണാൻ.”\nഅതീവ് താൻ വായിച്ച പ്രസ്താവന അൽപ്പം കനമുള്ള ശബ്ദത്തിൽ തന്നോട് തന്നെ പറഞ്ഞ ശേഷം ചിരിച്ചു.\n“സംഭവം നല്ല ബോറൻ കോണ്സ്പിറസി തിയറി ആണെങ്കിലും ഒരു ചെറുകഥ തട്ടിക്കൂട്ടാനുള്ള വകുപ്പ് ഇതിലുണ്ടെന്ന് തോന്നുന്നു.”\nഅതീവ് തന്റെ ടാബിൽ എഴുതാനുള്ള തയ്യാറെടുപ്പ് തുടങ്ങി.\nനഷ്ട്ടപെടുന്ന സാമൂഹിക ബന്ധങ്ങൾ ഒന്ന് പോളീഷ് ചെയ്ത് നഷ്ട്ടപെട്ട സാമൂഹിക ബന്ധങ്ങൾ ആക്കാം. നഷ്ട്ടപെടുന്നതിന്റെ ആവലാതികൾ ആരെങ്കിലും എഴുതിയിട്ടുണ്ടാകും. അതുകൊണ്ട് അതിൽ തൊടെണ്ട. ഈ കഥ നഷ്ട്ടപെട്ടത്തിന് ശേഷം നടന്നാൽ മതി. അങ്ങനെ ആണെങ്കിൽ കഥ ഭാവിയിൽ നടക്കുന്നതാവും നല്ലത്. മനുഷ്യനിർമ്മിത വൈറസ്സുകൾ കൊണ്ട് രാജ്യങ്ങൾ പോരടിച്ചു മനുഷ്യ ജീവിതം ദുസ്സഹമാക്കിയ കാലം. രണ്ടായിരത്തി ഒരുന്നൂറ്റിയിരുപത് ആവാം ആ കാലഘട്ടം.കൊറോണ വന്ന് ഏകാദേശം ഒരു നൂറ്റാണ്ടിന് ശേഷം നടക്കുന്ന കഥ. കൊള്ളാം. അവൻ ഉത്സാഹവാനായി.\nആ കാലഘട്ടത്തിൽ ജീവിക്കുന്ന മനുഷ്യർ. അവർക്ക് പരസ്പരം ചേർന്നിരിന്ന് സംസാരിക്കാൻ കഴിയുന്നില്ല. അവർക്ക് അതൊരു അപരിചിതമായ അനുഭൂതി ആകട്ടെ. വീട്ടിലൊഴികെ പുറത്തെവിടെയും ഓക്സിജൻ മാസ്‌ക്കുകൾ വെക്കേണ്ടി വരുന്ന സ്ഥിതി. പുറത്തുള്ള വായുവിനെ വിശ്വസിക്കാൻ കഴിയാത്ത ദുരവസ്ഥ.അങ്ങനെ ആ കാലഘട്ടത്തിൽ ജീവിക്കുന്ന ഒരു വ്യക്തിയെ ചുറ്റിപറ്റി നടക്കുന്ന കഥ. ആ കാലഘട്ടത്തിൽ ഒരാൾക്ക് ഇടാൻ പറ്റുന്ന പേര് കണ്ടെത്തണം. ആഡം എന്നാകട്ടെ പേര്. ആദ്യ മനുഷ്യൻ അല്ലെ. എക്കാലവും നിലനിൽക്കാൻ സാധ്യത ഉള്ള പേരാണ്.\nആഡത്തിന് എന്റെ പ്രായം തന്നെ മതിയാകും. അതാകുമ്പോൾ ഒരുപാട് ആലോചിക്കേണ്ടി വരില്ല അവന്റെ ചിന്തകൾ മനസ്സിലാക്കാൻ. അവനെ വെച്ച് പറയേണ്ട കഥയാണ് ഇനി കണ്ടെത്തെണ്ടത്.\nഅവൻ വീണ്ടും നിശബ്ദനായി ആലോചനയിൽ മുഴുകി.\nഒരുപാട് ചിന്തിക്കാൻ മടിയാണ്. കഥാകാരന്മാർ ഉപയോഗിക്കുന്ന എന്തെങ്കിലും കുറുകുവഴികൾ ഉപയോഗിച്ചുകൊണ്ട് കഥ വികസിപ്പിക്കുന്നതാവും ബുദ്ധി.\nഒരു നൂറ്റാണ്ടിന് ശേഷം പുതിയ സാങ്കേതിക വിദ്യകളുടെ അകമ്പടിയോടെ പ്രവർത്തിക്കുന്ന ജെപിഎം കോളേജ് തന്നെ ആകട്ടെ പശ്ചാത്തലം. ആ കാലഘട്ടത്തിൽ ഇതേ വിഷയത്തിൽ ഒരു ചെറുകഥാ മത്സരം നടക്കുന്നു. ആഡം അതിൽ ഒരു മത്സരാർത്ഥിയാണ് ആ ചെറുകഥാ മത്സരത്തിൽ ഒരു നൂറ്റാണ്ടിന് മുമ്പ് ഉണ്ടായിരുന്ന സ്ഥിതിയും അപ്പോഴുള്ള സ്ഥിതിയും അവൻ താരതമ്യം ചെയ്യുന്നു.\nഅതീവ് കസേരയിൽ ചാഞ്ഞിരുന്നു.\nതൽക്കാലം വലിയ അധ്വാനമില്ലാതെ കഥാ സന്ദർഭം രൂപപ്പെടുത്തി.എങ്കിലും ഈ കഥ വിശ്വാസയോഗ്യമായിരിക്കേണ്ടതുണ്ട്. എന്റെ കാലഘട്ടത്തിൽ നിന്ന് അവന്റെ കാലഘട്ടം അതായത് അവന്റെ കാലഘട്ടത്തിൽ നിന്ന് ഈ കാലഘട്ടം എങ്ങനെ വ്യത്യസ്തമാണെന്ന് കണ്ടെത്തണം. അത് കണ്ടെത്തിയാലെ അവനും എനിക്കും എന്തെങ്കിലും എഴുതാൻ കഴിയൂ. അല്ലെങ്കിൽ ഞങ്ങൾ രണ്ടാളും ആകാശത്തേക്ക് നോക്കി ഇരിക്കേണ്ടി വരും. വീടിനകത്ത് ഏതായാലും ഓക്സിജൻ മസ്കുകൾ വേണ്ട. സ്വന്തം വാഹനങ്ങൾ നിര്ബന്ധിതം ആണ്. പൊതു വാഹങ്ങൾ ഉണ്ടാകില്ല. വിമാന ട്രെയിൻ സേവനങ്ങൾ ഇല്ലാതെ വരാൻ വഴിയില്ല. എങ്കിലും അതിനുള്ളിൽ ഓരോരുത്തർക്കും പ്രത്യേകം പ്രത്യേകം അറകൾ. അവന്റെ നെറ്റി ചുളിയാൻ തുടങ്ങി. ഇതെല്ലാം സംഭവിക്കാൻ സാധ്യത ഉണ്ടോ? അവൻ ആലോചന തുടർന്നു.ചുറ്റുപാടുമുള്ളവരെ ഡിജിറ്റൽ സ്ക്രീനിലൂടെ മാത്രമെ വ്യക്തമായി കാണാൻ കഴിയുകയുള്ളൂ. അതീവിന്റെ മുഖം കൂടുതൽ അസ്വാസ്ഥ്യം പ്രകടിപ്പിക്കാൻ തുടങ്ങി.\nഎന്റെ ചിന്തകൾ അതിരു വിടുന്നുണ്ടോ? ഇനി മുമ്പോട്ട് ആലോചിക്കുന്നതിന് മുമ്പ് എനിക്ക് ഒരു തീരുമാനത്തിൽ എത്തേണ്ടതുണ്ട്. ഞാൻ ഈ പറയുന്നത് അലീസിന്റെ വണ്ടർ ലാൻഡ് കഥയാകുകയാണോ? ആഡം, അവനെയും ഇപ്പോൾ ഇതേ ചിന്തകൾ അല്ലെ അലട്ടുന്നുണ്ടാകുക. എന്റെ കാലഘട്ടം എഴുതുന്ന ആഡം അതെങ്ങനെ അവസ്സാനിപ്പിക്കും?\nഎല്ലാം എഴുതിയ ശേഷം അവൻ അതെല്ലാം അസംബന്ധം എന്ന് പറഞ്ഞു ഫോർമാറ്റ് ചയതിരുന്നെങ്കിൽ. അതീവ് ഒന്ന് ഞെട്ടി. ശരിക്കും ആലോചന പുരോഗമിച്ചപ്പോൾ തന്റെ മനസ്സിൽ വന്ന അതേ ചിന്ത ഇപ്പോൾ തന്റെ കഥാപാത്രം ചെയ്തിരുന്നെങ്കിൽ എന്ന് അവൻ ആഗ്രഹിക്കുന്നു.\n“അസംബന്ധം എന്നതിനേക്കാൾ അസംഭവ്യം എന്ന് പറയുന്നതാവും ശരി. ഇത് വായിച്ചാൽ കോളേജിലെ എന്റെ ഉള്ള ഇമേജ് കൂടി പോകും..ഒരിക്കലും സംഭവിക്കാൻ സാധ്യതയില്ലാത്ത ഒരു കോണ്സ്പിറസി തിയറിയുടെ പിന്നാലെ പോയി സമയം കളഞ്ഞത് മിച്ചം.”\nഅവൻ അരിശത്തോടെ തന്റെ ആലോചനകളുടെ ശേഖരം ഫോർമാറ്റ് ചയ്ത ശേഷം തന്റെ കസേരയിലേക്ക് ചാഞ്ഞിരുന്നാലോചനയിൽ മുഴുകി.\n“ആഡം, ഈ കഥയ്ക്ക് എന്ത് പ്രശ്നമുണ്ടെന്നാണ് അവർ പറഞ്ഞത്? “\n” ഭാവനയുടെ അഭാവം.”\nതന്റെ ഓക്സിജൻ മാസ്‌ക് മുഖത്ത് ഒന്നുകൂടി കൃത്യമായി വെച്ചുകൊണ്ട് ആഡം പറഞ്ഞു. ” ഒരു നൂറ്റാണ്ടിന് മുമ്പുള്ള സാഹചര്യത്തെ എടുത്തുകൊണ്ട് ഇന്നിനെ അതിലൂടെ പറയാൻ ശ്രമിച്ചാൽ അതിൽ വലിയ ക്രിയാത്മകമായ അധ്വാനമൊന്നും വേണ്ടി വരില്ലല്ലോ എന്നായിരുന്നു അവർ ചോദിച്ചത്.”\nഅല്പ സമയം അവിടെ നിശബ്ദത മാത്രമായി.\n“ഞാൻ ഇറങ്ങുന്നു. “\nഅപ്പോൾ സിറ്റി അവയർനസ്സ് മൈക്ക് വഴി ഒരു മുന്നറിയിപ്പ് വന്നുകൊണ്ടിരുന്നു.\n” ലബോറട്ടറി ഓഫ് മൈക്രോബയോളജി ആൻഡ് വൈറോളജി, സപിയെൻസാ യൂണിവേഴ്‌സിറ്റി റോമിൽ നിർമ്മിതമായി പുറത്തായ ലിവിഡെ വൈറസ് അപകടകാരണമെന്ന് പഠനങ്ങൾ.”\n” ഇനിയും ഒന്നുകൂടി”


മുഖ്യമന്ത്രി പിണറായി വിജയന് സ്നേഹാദരങ്ങളുമായി മോഹൻലാൽ, നന്ദി പറഞ്ഞ് പൃഥ്വിരാജും ടോവിനോയും | Actors Mohanlal and Prithviraj say thanks to the Chief Minister – News18 Malayalam\nസിനിമയിലെ ഇളവുകൾ; മുഖ്യമന്ത്രി പിണറായി വിജയന് സ്നേഹാദരങ്ങളുമായി മോഹൻലാൽ; നന്ദി പറഞ്ഞ് പൃഥ്വിരാജും ടോവിനോയും\nമോഹൻലാൽ, മുഖ്യമന്ത്രി പിണറായി വിജയൻ\nLast Updated : January 11, 2021, 15:34 IST\nതിരുവനന്തപുരം: സിനിമാ തിയറ്ററുകളുടെ നികുതി ഒഴിവാക്കാനുള്ള സംസ്ഥാന സർക്കാരിന്റെ തീരുമാനത്തെ സ്വാഗതം ചെയ്ത് സിനിമാമേഖല. കേരള സർക്കാരിനും മുഖ്യമന്ത്രിയുടെ ഓഫീസിനും നടൻ പൃഥ്വിരാജ് നന്ദി അറിയിച്ചപ്പോൾ ബഹുമാനപ്പെട്ട മുഖ്യമന്ത്രി പിണറായി വിജയന് സ്നേഹാദരങ്ങൾ അറിയിക്കുകയാണ് മോഹൻലാൽ.\nമലയാള സിനിമയ്ക്ക് ഊർജ്ജം പകരുന്ന ഇളവുകൾ പ്രഖ്യാപിച്ച ബഹുമാനപ്പെട്ട കേരള മുഖ്യമന്ത്രി ശ്രീ.പിണറായി വിജയന് സ്നേഹാദരങ്ങളെന്ന് മോഹൻലാൽ തന്റെ സോഷ്യൽ മീഡിയ അക്കൗണ്ടിൽ കുറിച്ചു. മുഖ്യമന്ത്രിക്ക് ഒപ്പമുള്ള ചിത്രം പങ്കുവച്ച് കൊണ്ടാണ് മോഹൻലാൽ ഇങ്ങനെ കുറിച്ചത്. 'സിനിമാ സമൂഹത്തിലെ\nഎല്ലാവരുടെയും കൂടെ ചേർന്ന് നിന്ന് ഞാനും നമ്മുടെ ആരാധ്യനായ മുഖ്യമന്ത്രിക്ക് നന്ദി പറയുന്നു' - എന്ന് ടോവിനോയും കുറിച്ചു.\n2021 ജനുവരി മുതല് മാര്‍ച്ച് വരെയുള്ള സിനിമാ തിയറ്ററുകളുടെ വിനോദനികുതി ഒഴിവാക്കാന് മുഖ്യമന്ത്രി പിണറായി വിജയന്‍റെ അധ്യക്ഷതയില് ഇന്നു ചേര്‍ന്ന യോഗത്തിൽ തീരുമാനിച്ചിരുന്നു. വിനോദ നികുതിയിൽ അടക്കം ഇളവുകൾ പ്രഖ്യാപിച്ചത് ചലച്ചിത്ര മേഖലയ്ക്ക് വലിയ ആശ്വാസമായിരിക്കുകയാണ്.\nYou may also like:ഏഷ്യാനെറ്റിലെ ആദ്യത്തെ 'മുൻഷി' ശിവശങ്കര കുറുപ്പ് അന്തരിച്ചു [NEWS]പിജെ ജോസഫിന്‍റെ പിന്‍ഗാമിയാവാന് അപു ജോണ് ജോസഫ്; ഇത്തവണ തിരുവമ്പാടിയില് മത്സരിക്കും [NEWS]NCPയിൽ പാലായെ ചൊല്ലിയുള്ള തർക്കം എലത്തൂരിലേക്കും; ആര് മത്സരിക്കുമെന്ന് പാർട്ടി തീരുമാനിക്കുമെന്ന് ടി.പി പീതാംബരൻ [NEWS] തിയറ്ററുകള് അടഞ്ഞുകിടന്ന പത്തുമാസത്തെ വൈദ്യുതി ഫിക്സഡ് ചാര്‍ജ്ജ് 50 ശതമാനമാക്കി കുറയ്ക്കും. ബാക്കി ഗഡുക്കളായി അടയ്ക്കാന് അനുവദിക്കും. 2020 മാര്‍ച്ച് 31നുള്ളില് തിയറ്ററുകള് തദ്ദേശസ്ഥാപനങ്ങളില് ഒടുക്കേണ്ട വസ്തുനികുതി മാസഗഡുക്കളായി അടക്കാം.\nFirst published: January 11, 2021, 15:33 IST\nChief Minister Pinarayi VijayanmohanlalPrithvirajTovino Thomas


ഡല്‍ഹി പൊലീസ് ആര് എസ് എസിന്റെ ബി ടീം: ബിനോയ് വിശ്വം\nഡല്‍ഹി പൊലീസ് ആര് എസ് ...\n15 Feb 2016 5:16 PM GMT\nദല്‍ഹി പട്യാല കോടതിയില് അഭിഭാഷകരുടെ ആക്രമണത്തിന് ഇരയായ ബിനോയ് വിശ്വം സംഭവത്തെ കുറിച്ച് പ്രതികരിക്കുന്നു.\nആര് എസ് എസിന്റെ അഴിഞ്ഞാട്ടമാണ് രാജ്യ തലസ്ഥാനത്ത് നടക്കുന്നത്. ഒരുജനാധിപത്യ രാഷ്ട്രത്തില് ഇങ്ങനെയൊക്കെ നടക്കുന്നതോര്‍ത്ത് ലജ്ജിക്കുകയാണ്. ആദ്യമായി നമ്മുടെ ജനാധിപത്യ സംവിധാനങ്ങളെ ഓര്‍ത്തു തലകുനിക്കുന്നു. കേന്ദ്രമന്ത്രി അരുണ് ജെറ്റ്‌ലി കോടതിക്കകത്ത് ഉള്ളപ്പോള് ആണ് പട്യാല കോടതിക്ക് പുറത്തു സംഘപരിവാറിന്റെ കാപാലികന്മാര് വിദ്യാര്‍ത്ഥികളേയും രാഷ്ട്രീയപ്രവര്‍ത്തകരേയും മാധ്യമപ്രവര്‍ത്തകരേയും തല്ലി ചതച്ചത്.\nപോലീസ് നോക്കുകുത്തികള് ആയി നില്‍ക്കുക മാത്രമാണ് ചെയ്തത്. ഡല്‍ഹി പോലീസിനെ ആര് എസ് എസിന്റെ ബി ടീം ആക്കി മാറ്റിയിരിക്കുകയാണ്. ദേശസ്‌നേഹത്തിന്റെ പേരില് കള്ളകഥകള് കെട്ടിച്ചമച്ച് അതിന്റെ മറവില് എന്തെല്ലാമോ കാട്ടികൂട്ടാന് ശ്രമിക്കുകയാണ് സംഘ പരിവാര്.\nഗാന്ധിജിയുടെ ഘാതകന്മാരാണോ കമ്മ്യൂണിസ്റ്റ്കാരെ രാജ്യസ്‌നേഹം പഠിപ്പിക്കുന്നത്? ഹെമു കലാനിയുടെയും കനകലതയുടെയും വീരരക്തസാക്ഷിത്വ കഥകള് കേട്ട് വളര്‍ന്നുവന്ന കുട്ടികള് ആണ് എ ഐ എസ് എഫിലെ കുട്ടികള്. അത്തരത്തില് ഒരു പൊളിറ്റിക്കല് ബാക്ക് ഗ്രൗണ്ട് ഉള്ള ഒരാള്‍ക്ക് എങ്ങനെയാണ് രാജ്യദ്രോഹിയാകാന് കഴിയുക?\nഇത് ഒരു കനയ്യകുമാറിനെ മാത്രം ഉന്നംവെച്ചുള്ള പ്രവര്‍ത്തനം അല്ല. അവര്‍ക്ക് ബദല് നില്ക്കാന് ശ്രമിക്കുന്ന സകല പുരോഗമന ആശയക്കാരെയും ലക്ഷ്യം വെച്ചുള്ള പ്രവര്‍ത്തനം ആണ്.\nഎന്നെക്കാള് മര്‍ദനം ഏറ്റുവാങ്ങിയത് വിദ്യാര്‍ത്ഥികള് ആണ്. ആര് എസ് എസുകാര് ക്രൂരമായി മര്‍ദിച്ചു അവശരാക്കിയ വിദ്യാര്‍ത്ഥികള് ഇവിടുണ്ട്. ഭാരതമാതാ കീജയ് എന്ന മുദ്രാവാക്യം വിളിച്ചാണ് അവര് ആക്രമിക്കുന്നത്. ഇന്ന് ഭാരതം മുഴുവന് സംഘപരിവാറിന്റെ പേരില്‍നാണിക്കേണ്ടി വരുന്നു.


നിങ്ങൾ ഇപ്പോൾ അമിതമായി മദ്യപിക്കുന്നുണ്ടോ? -Too much alcohol can mess with your system and bring down your immunity\nAre You Drinking Too Much Right Now\nമദ്യത്തിന്റെ അമിത ഉപയോഗം നിങ്ങളുടെ പ്രതിരോധശേഷി കുറയ്ക്കും\nApril 23, 2020 05:43:08 pm\nഎല്ലാ ദിവസവും ചെറിയൊരു അളവിൽ മദ്യം കഴിക്കുന്നത് നല്ലതാണെന്ന് നിങ്ങൾ കരുതുന്നുവെങ്കിൽ, നിങ്ങൾക്കു തെറ്റുപറ്റി. ലോക്ക്ഡൗൺ ആയതിനാൽ പലരും വീട്ടിലിരുപ്പാണ്. അതിനാൽ തന്നെ മദ്യത്തിന്റെ ഉപഭോഗം ചിലപ്പോൾ കൂടിയേക്കും. ഇത് അവസാനിപ്പിക്കാനുള്ള സമയമാണ്. അമിതമായ എന്തിന്റെയും ഉപയോഗം മോശമാണ്. അമിതമായി മദ്യം കഴിക്കുന്നതും ആരോഗ്യത്തെ മോശമായി ബാധിക്കും.\nഈ കാലഘട്ടം എല്ലാവർക്കും ബുദ്ധിമുട്ടേറിയതാണ്. ആരോഗ്യകാര്യത്തിൽ വ്യത്യസ്ത ആളുകൾ വ്യത്യസ്തമായി പ്രതികരിക്കുന്നുണ്ടെന്ന് മാനസികാരോഗ്യ വിദഗ്ധർ പറയുന്നു. ചിലർ സമയം ചെലവഴിക്കാൻ കൂടുതൽ ഉൽ‌പാദനപരമായ പ്രവർത്തനങ്ങളിൽ ഏർപ്പെടുമ്പോൾ, മറ്റുള്ളവർ സമ്മർദ്ദം, മദ്യപാനം, അമിതമായി ഭക്ഷണം കഴിക്കൽ എന്നിവയ്ക്ക് വിധേയരാകുന്നു.\nമദ്യത്തിന്റെ അമിത ഉപയോഗം നിങ്ങളുടെ പ്രതിരോധശേഷി കുറയ്ക്കുമെന്ന് നിങ്ങൾക്കറിയാം. ഈ സമയത്ത്, നിങ്ങൾ മദ്യാസക്തി നിയന്ത്രിക്കേണ്ടതാണ്.\nനിങ്ങൾ അമിതമായി മദ്യം കഴിക്കുമ്പോൾ, ശരീരത്തിലെ രോഗപ്രതിരോധ മാർഗങ്ങളെ തടസ്സപ്പെടുത്താൻ ഇത് സാധ്യതയുണ്ട്. അണുബാധകളെ ചെറുക്കാനുളള ശരീരത്തിന്റെ കഴിവ് നഷ്ടപ്പെടുത്തിയേക്കാമെന്നും ആൽക്കഹോൾ റിസർച്ച്: കറന്റ് റിവ്യൂസ് എന്ന ജേണലിൽ പ്രസിദ്ധീകരിച്ച പഠനത്തിൽ പറയുന്നു. അമിതമായ മദ്യ ഉപയോഗം ഓട്ടോ റെസ്പിറേറ്ററി ഡിസ്ട്രസ് സിൻഡ്രോം (എആർ‌ഡി‌എസ്), ന്യൂമോണിയ എന്നിവ ഉണ്ടാകാനുള്ള സാധ്യത വർധിപ്പിക്കുമെന്നും പഠനം പറയുന്നു.\nമിതമായി മദ്യം കഴിക്കുക\nമദ്യം ഒരു ഉത്തേജകമാണെന്ന് വിശ്വസിക്കപ്പെടുന്നു. തുടക്കത്തിൽ ചെറുതായാണ് തുടക്കം. പിന്നീട് ഇത് കൂടുന്നു. മദ്യം തലച്ചോറിലെ കോശങ്ങളുടെ വേഗത കുറയ്ക്കുകയും (ന്യൂറോണുകൾ) പതിയെ വിഷാദത്തിലേക്ക് നയിക്കുകയും ചെയ്യും. അമിതമായ മദ്യ ഉപഭോഗവും ഇതുതന്നെയാണ് ചെയ്യുന്നത്.\nഅത്താഴത്തിനൊപ്പം നിങ്ങൾ ഒരു ഗ്ലാസ് വൈൻ അല്ലെങ്കിൽ ബിയർ കുടിക്കുന്നുവെങ്കിൽ അതിൽ വിഷമിക്കേണ്ടതില്ല. എന്നാൽ മറ്റെന്തും അപകടസാധ്യതയായി കണക്കാക്കാം. എല്ലായ്‌പ്പോഴും മിതമായി കുടിക്കുക എന്നതാണ് പ്രധാന കാര്യം.\nRead in English: Are you drinking too much right now? Here’s why it could beabad idea\nസംസ്ഥാനത്ത് 10 പേർക്ക് കൂടി കോവിഡ്; എട്ട് പേർക്ക് രോഗമുക്തി


ban endosulfan says kg balakrishnan084എന്‍ഡോസള്‍ഫാന്\n‘എന്‍ഡോസള്‍ഫാന് രാജ്യവ്യാപകമായി നിരോധിക്കണം’\nFriday 31st December 2010 5:15pm\nന്യൂദല്‍ഹി: എന്‍ഡോസള്‍ഫാന് ദേശീയതലത്തില് നിരോധിക്കണമെന്ന് ദേശീയ മനുഷ്യാവകാശ കമ്മീഷന് ശുപാര്‍ശ ചെയ്തു. കമ്മീഷന് അധ്യക്ഷന് ജസ്റ്റിസ് കെ ജി ബാലകൃഷ്ണന് എന്‍ഡോസള്‍ഫാന് ദുരിത ബാധിത പ്രദേശങ്ങള് പ്രദേശങ്ങള് സഞ്ചരിച്ച് തയ്യാറാക്കിയ റിപ്പോര്‍ട്ട് ചര്‍ച്ചചെയ്ത യോഗമാണ് നിര്‍ണായകമായ നിര്‍ദേശം സമര്‍പ്പിച്ചത്.\nരാജ്യവ്യാപകമായുണ്ടായ പ്രക്ഷോഭത്തെ തുടര്‍ന്നാണ് എന്‍ഡോസള്‍ഫാന് ദുരന്തബാധിത പ്രദേശങ്ങളില് സന്ദര്‍ശിക്കാന് മനുഷ്യാവകാശ കമ്മീഷന് തീരുമാനമെടുത്തത്. ദുരന്തത്തിനിരയായവരുടെ പുനരധിവാസ, നഷ്ടപരിഹാര പാക്കേജും റിപ്പോര്‍ട്ടിലുണ്ട്.\nസി.ഡി മായിയെ ഒഴിവാക്കി എന്‍ഡോസള്‍ഫാനെക്കുറിച്ച് പഠിക്കാന് പുതിയ സമിതി രൂപീകരിക്കുമെന്ന് കേന്ദ്രം നേരത്തേ വ്യക്തമാക്കിയിരുന്നു. ആരോഗ്യമന്ത്രാലയം നേതൃത്വം നല്‍കും. ആരോഗ്യമന്ത്രാലയം നിര്‍ദേശിക്കുന്ന വിദഗ്ധനായിരിക്കും സമിതിയുടെ അധ്യക്ഷന്. കൃഷി, പരിസ്ഥിതി മന്ത്രാലയങ്ങള് നിര്‍ദേശിക്കുന്നവരും സമിതിയിലുണ്ടാകും.


രാജേഷ് ചിത്തിര | മലയാളനാട് വെബ്ബ് ജേർണൽ|Malayalanatu Web Journal\nരാജേഷ് ചിത്തിര June 4, 2018\nഒരു വിളിയിലും ഉറയ്ക്കാതെ\nബാക്കിയാവുന്ന ചില വഹകളുണ്ട്\nഇടുക്കുകളില് നിന്ന് വിടുതല്\nവേണ്ടാത്ത കടലുകളെ പോലെ.\nഎന്നോ എപ്പോഴോ നട്ടമരം\nതനിയെ വളര്‍ന്ന് മൂപ്പെത്തി\nപഴം കയ്യിലേക്ക് ഇട്ടു തരും\nരാജ്യസ്നേഹം ആടുന്ന വാലിലേെക്ക്.\nകപ്പം കൊടുക്കാതെ ഭരിക്കാവുന്ന\nകടല് ദേഹത്തിനു മീതേ\nമാനം കാണുന്ന ജീവിതത്തിലേക്കുള്ള\nഏത് വാക്കിന്റെ പര്യായമാവും സംഗമിത്ര\nനിന്റെ ഉടലെഴുതുന്ന ഡിക്ഷ്ണറിയില്\nരക്ഷാവഴികള് ബീഫ്ഡ് അപ്പെന്നു കേട്ടാലും\nകയ്യില് കരുതണം ഒരു തീപ്പന്തം\nപയറും പരുത്തിയുമല്ല കല്‍പ്പമൃഗരുചി\nമണത്ത് പച്ചയ്ക്ക് കത്തിക്കണം\nനഗരചതുരത്തിലുണ്ട് വഴിതെറ്റിയ പയ്യ്\nഅതിന് ഗണിതസങ്കലന ബീജവായ്പ്\nഉച്ചൈസ്ഥര വിലാപത്തില് നഗരകാതുകള്\nക്ലാസിഫൈഡ് രേഖകളെ മാനം കാണിക്കുമ്പോള്\nപോറാതേ നോക്കണം വാലിന്റെ തുമ്പ്\nമടക്കിത്തരില്ല പട്ടും വളയും\nഇരിപ്പിടസേവ ബാക്കി ഇല്ലാത്തിടത്തോളം\nസംഗീത. ആര്. എഴുതിയ ഒറ്റയ്ക്കൊരാള് കടല് വരയ്ക്കുന്നു എന്ന കവിത സമാഹാരത്തിനു ശ്രീ രാജേഷ് ചിത്തിര എഴുതിയ ആസ്വാദനം : ജീവിതത്തിന്റെ ചിത്രപ്രദര്‍ശനസാദ്ധ്യതകള് : ഒറ്റയ്ക്കൊരാള് കടല് വരയ്ക്കുന്നു.\nരാജേഷ് ചിത്തിര December 6, 2016\nപു/dropcap]കവിതയ്ക്ക് ഒരു പേജില് അടക്കം ചെയ്ത വാക്കുകളുടെ നിയന്ത്രണരേഖയ്ക്ക് അപ്പുറം വിപുലമായ സാമൂഹികസാഹചര്യങ്ങളെ പ്രതിനിധാനം ചെയ്യേണ്ടതുണ്ട്. ഘട്ടം ഘട്ടമായി വിഭജിക്കപ്പെടുന്ന, വിവിധ ദിശകളിലുള്ള എഴുത്തുരീതികളെ പറ്റിയുള്ള പഠനങ്ങള് ആവശ്യമായി വരുന്നത് ഈ വലിയ ക്യാന്‍വാസിനെ കവിത പ്രതിനിധാനം ചെയ്യുന്നു എന്നത് കൊണ്ടാണ്. കവിത എന്നൊരു വലിയ സംജ്ഞയില് ഒതുങ്ങാത്ത വൈവിധ്യം സമകാലീന കവിതയില് ഉണ്ടെന്നത് ഇത്തരം സാമൂഹ്യപഠനങ്ങളുടെ ആവശ്യകതയാണ്. ലോകകവിതയുടെ പുതു രീതികളായ സൂക്ഷ്മകവിതയും പഴയതും പുതിയതുമായ ജാപ്പനീസ് കവിതാമാതൃകകളും ആഫ്രിക്കന് കവിതകളുടെ ചടുലരീതികളും മലയാളത്തിലും കണ്ടെടുക്കാന് ആവുന്നവയാണ്. അര്‍ത്ഥശൂന്യതയും കവിതയുടെ രീതിയായി മാറുന്നുണ്ട്. വാക്കുകളുടെ നവ്യോപയോഗം കൊണ്ട് വായനക്കാരനെ വിസ്മയിപ്പിക്കുകയും എന്നാല് കവിത അതിന്റെ പൂര്‍ണ്ണതയില് വായനക്കാരനില് ഒരു വികാരം മാത്രം ബാക്കിയാക്കുകയും ചെയ്യുന്നതിലൂടെ അര്‍ത്ഥശൂന്യത കവിതയുടെ ഭാഗമായി മാറുന്നു. ഇന്റര്‍നെറ്റിനു മുന്‍പുള്ള കവിത അതിനു ശേഷമുള്ള കവിത എന്നിങ്ങനെയാവും കവിതയെ കൂടുതല് വിശദീകരിക്കാന് ആവുക ഭാവിയില്. ആധുനിക/ ആധുനികാനന്തരവിഭജനങ്ങളെക്കാള് സമീപസ്ഥമാകുക ഈ വിഭജനമാകാന് വഴിയുണ്ട്. ആധുനികതകള് തന്നെ ആധുനികാനന്തരവും, ആധുനികാനന്തരാനന്തരവും ഹൈപ്പര് ആധുനികതയും ഓട്ടോമോഡര്‍ണിസവും കടന്നു ഡിജിമോഡര്‍ണിസവും മെറ്റാമോഡര്‍ണിസവുമായി മാറുന്നതായി സൈദ്ധാന്തിക വിശകലനങ്ങള് വരുന്നത് ഓര്‍ക്കാം. രൂപഭദ്രതയും കാവ്യ സംസ്കാരവും വളരെ വേഗത്തില് തിരുത്തപ്പെടുന്നുണ്ട് എന്ന് സാരം. പുതുമയെക്കുറിച്ചുള്ള ആകാംക്ഷയും അന്വേഷണവും ഓരോ എഴുത്തുകാരനെയും പിന്തുടരുന്നുണ്ട്.\nസമീപസ്ഥസാഹിത്യരീതികളില് കവിതയ്ക്കും കഥയ്ക്കും ഇടയിലെ രേഖ ഏറെ നേര്‍ത്തതാണെന്നു പറയാം. പുതുകവിതയുടെ കാലത്തും ശേഷവും കവിതകളില് കഥയെഴുത്തിന്റെ രീതികള് കണ്ടെത്താന് കഴിയും.കഥയിലും കവിതയിലും സമാനമായ ആലങ്കാരികതകള് ഉപയോഗിച്ച് കാണാം. അരികു ജീവിതങ്ങളുടെ രേഖപ്പെടുത്തലുകള് കഥയ്ക്കും കവിതയ്ക്കും വിഷയമായി മാറുമ്പോള് അത്തരം എഴുത്തുപ്രവണതകള് സ്വാഭാവികമാവും. കഥകളില് നിന്ന് അത്തരം അലങ്കാരങ്ങള് വിടപറഞ്ഞു പോയിത്തുടങ്ങിയെന്ന് പുതിയകഥകള് വെളിവാക്കുന്നുണ്ട്. കെന്നത്ത് ഗോള്‍ഡ്‌സ്മിത്തിനെ ഉദാഹരിച്ചാല് പുതിയ കാലത്തെ കവിത സൃഷ്ടാക്കളെക്കാള് കൂടുതലായി വിശദീകരരെ ആവശ്യപ്പെടുന്നുണ്ട്.\nആര്. സംഗീതയുടെ ഒറ്റയ്ക്കൊരാള് കടല് വരയ്ക്കുന്നുവെന്ന കവിതാസമാഹാരം വായിച്ചപ്പോള് ആദ്യം തോന്നിയത് കവിതയ്ക്കുള്ളിലെ കഥയെപ്പറ്റിയാണ്. ത്രേസ്യയ്ക്ക് തണുക്കുന്നു, ചിലര് /ചിലത് / ചിലപ്പോള് , മടിച്ചി, റോഡിലൊരു ചിത്രം , കുഞ്ഞുലക്ഷ്മി, മധുരക്കയ്പ്, ശവപ്പെട്ടിക്കാരന്റെ മകള്, അമേരിക്കയ്ക്കുള്ള ബസ്, കൊച്ചാപ്പിയെന്ന മരം, ലീലേച്ചിയുടെ പീടിക, ഖനനം തുടങ്ങിയ പല കവിതകളും പരിചിത സാഹചര്യങ്ങളില് നിന്നുള്ളവരെ പറ്റിയാണ്. ഈ കവിതകളില് നിറഞ്ഞു നില്‍ക്കുന്നത് കഥപറച്ചിലിന്റെ രീതികളാണ്. കഥയിലെ അലങ്കാരങ്ങളും ഉപമകളും ഏറെയുണ്ട്.\nനേരെ എഴുതിയാല് :\n“പച്ചകൊണ്ട് ഉച്ചിവരെ മൂടിക്കിടക്കുന്ന കപ്പച്ചെടികളുടെ മണ്ടയ്ക്ക് വെയില് ഒരു കൊട്ടുകൊടുത്ത് കുലുക്കി ഉണര്‍ത്തുമ്പോഴാണ് ത്രേസ്യ ചന്തമുക്കില് എത്തുന്നത്. (ത്രേസ്യയ്ക്ക് തണുക്കുന്നു).\n“ഈ അമ്മച്ചിക്ക് ഈയിടെയായി തീരെ മടിയാണെന്നെ, പണ്ടാരുന്നെങ്കില് നേരം മുട്ടിലിഴയാന് തുടങ്ങുന്നതിനു മുന്നേ പത്രങ്ങളോട് പരദൂഷണം പറയാന് തുടങ്ങും. ഒരു കടുപ്പന് ചക്കരക്കാപ്പിയില് അപ്പന്റെ കൂര്‍ക്കംവലി ആറ്റി അലിയിച്ചു കളയും (മടിച്ചി).\nഈ കവിതകള് പറഞ്ഞു തുടങ്ങുന്നത് പതിവ് ശീലങ്ങളെയും അവയുടെ പരിസരങ്ങളെയും പറ്റിയാണ്. ഒരു പൊതുതത്വം പറയുന്നത്ര സാധാരണത്വം ആ കവിതകളുടെ ആദ്യ വരികളിലുണ്ട്. കവിതകളില് ഭൂരിഭാഗവും അവസാനിക്കുന്നത് നിസ്സഹായമായ ജീവിതസാഹചര്യങ്ങളെ പറ്റി പറഞ്ഞുകൊണ്ടാണ്. കവി ഒരു റിപ്പോര്‍ട്ടറായാണിവിടെ പ്രവര്‍ത്തിക്കുന്നത്. പുതിയകാലത്തെ കാഴ്ചയുടെ നിസംഗത വായിച്ചിടുക്കാന് ഈ കവിതകളിലൂടെ കഴിയുന്നുണ്ട്.\nഇരുപത്തിയഞ്ചാം പിറന്നാള് ആഘോഷിച്ചു കഴിഞ്ഞ ആ പുതുകവിത ആധുനികതയുടെ വാര്‍ധക്യത്തെയും ആധുനികാന്തരകവിതയുടെ ബാല്യയൌവനങ്ങളെയും കടന്നു കഴിയുമ്പോള് പുതുകവിതയില് ആഴമോ പരപ്പോ വേണ്ടതില്ലെന്ന ഒരു തോന്നലിനു കൂടിയുണ്ട് ഒരു ഇരിപ്പിടം.നേരത്തെ പറഞ്ഞ അര്‍ത്ഥശൂന്യകവിതാശ്രമങ്ങള് മലയാളത്തിന്റെ മാത്രം പ്രത്യേകതയല്ല എന്ന് കൂടി ഓര്‍ക്കേണ്ടതുണ്ട്. അരികുജീവിതങ്ങളുടെ രേഖപ്പെടുത്തലിലെ ആഴക്കുറവ് പുതുകവിതയുടെ, എഴുത്തിന്റെ ആദ്യ ഘട്ടത്തിലുള്ള ഏത് എഴുത്തുകാരനെയും പോലെ സംഗീതയെയും പ്രലോഭിപ്പിക്കുന്നുണ്ട്. അവിടെ കവിതയുടെ സാംസ്കാരലക്ഷ്യം എഴുത്തിന്റെ പിന്നീടുള്ള ദശകളിലാണ് സംഭവിക്കുക എന്ന് തോന്നുന്നു. സംഗീതയുടെ കവിതകളില് വന്നു പോവുന്ന അതിസാധാരണങ്ങളായ ഗ്രാമ്യവാക്കുകളുടെ വിഭവശേഷി, അവയുടെ വഴക്കങ്ങള് ഈ കവിതകളെ, അവയുടെ അതിസാധാരണത്വങ്ങളില് നിന്ന് ഒരു പരിധിവരെ രക്ഷിച്ചെടുക്കുന്നുണ്ട്.\nഉദാഹരണത്തിനു കാറ്റിന്റെ വിസിലടിച്ചുള്ള കന്നംതിരിവ് കാണിക്കല്, കൂട്ടം കൂടി നിന്ന വെയില് മണികളുടെ വെടലച്ചിരി, കുളിച്ചിട്ടു ദിവസങ്ങളായ ശവം നാറിപ്പൂവുകള് ഇങ്ങനെ ഒരു മാലയിലെ മുത്തുകള് പോലെ ഒരേ കവിതയില് നിരന്തരമായി അലങ്കാരങ്ങളുടെ ആവര്‍ത്തനപ്പെരുക്കമുണ്ട്. അത് ചിലപ്പോള് അലങ്കാരവും അതെ നേരം അരോചകവും ആവുന്നതായി തോന്നുന്നു.\nമാനവികത എന്നാല് ഇടതുപക്ഷമാവുക എന്ന് പറയുന്ന ചില കവിതകളുണ്ട് ഈ സമാഹാരത്തില്. അത് സംഗീതയുടെ എഴുത്തിന്റെ പ്രതിബദ്ധതാപരമായ ഒരു തലത്തെ അബോധമായെങ്കിലും വെളിവാക്കുന്നു. അത് കൊണ്ടാണ് ഒരിക്കല് എനിക്ക് ക്യൂബയെ മുഴുവനായി ഗര്‍ഭത്തില് പേറണമെന്നും അതിലെ നക്ഷത്രക്കണ്ണുള്ള താടിക്കാരനെക്കൊണ്ട് അമ്മേയെന്നു വിളിപ്പിക്കണം എന്നും എഴുതേണ്ടി വരുന്നത്. (മോട്ടോര് സൈക്ലിസ്റ്റ്). മാതൃത്വമാവാം ഒരു പക്ഷെ ഇവിടെ കവി ഉദ്ദ്ദേശിച്ചത്. എന്നാല് ചേ യെ ഗര്‍ഭത്തില് പേറാന് റൊസാരിയോ ഉള്‍പ്പെട്ട അര്‍ജന്റീന ആവെണ്ടേ എന്ന ചോദ്യത്തിനുത്തരം ക്യൂബന് വിപ്ലവത്തിന്റെ വിജയം ഉത്തരമായി മാറുന്നുണ്ട് വായനയില്. വിജയിച്ച സമരങ്ങളാണല്ലോ ചരിത്രത്തെ എഴുതുന്നതും ആഘോഷിക്കപ്പെടുന്നതും എന്നൊരു ആശ്വാസവാക്കിന് സാധ്യതയുണ്ട് ചിലരിലെങ്കിലും.\nസോഷ്യലിസ്റ്റ് പൂച്ച പറയുന്നത് കറുത്ത ഹാസ്യമാണ്.അത് സോഷ്യലിസം സമത്വം ഒക്കെ പറച്ചിലുകള് മാത്രമാക്കുന്നവര്‍ക്കുള്ള താക്കീത് കൂടിയാണ്. തെരുവുകളില് ഇണചേരുന്നവര് തുടങ്ങിയ കവിതകളില് ഒരു പരിധി വരെ സൂക്ഷ്മരാഷ്ട്രീയത്തെ അടക്കം ചെയ്തിട്ടുണ്ട്. സംഗീതയുടെ കവിതകള് പതിവ് സ്ത്രീപക്ഷ എഴുത്തു രീതികളുടെ ഭാഗമായ ഉടലിന്റെ സ്വാതന്ത്ര്യത്തെപറ്റി വാചാലമാവുന്നില്ല എന്നത് വായിച്ചെടുക്കാന് ആവുന്നുണ്ട്. അത് ഈ കവിതകളെ വ്യത്യസ്തമാക്കുന്നുമുണ്ട്.\nഉടല് ഒരു ഉപജീവനമാര്‍ഗമാവുന്നത് ഒന്നിലധികം കവിതകള്‍ക്ക് വിഷയമാവുന്നുണ്ട്. “നഗരം ഇരുട്ടുമായി വിലപേശി അവളിലേക്ക് ഊര്‍ന്നിറങ്ങുന്നുണ്ട്” എന്നാണ് “അവള് നഗരത്തിലുണ്ട്” എന്ന കവിതയിലെങ്കില് “രണ്ടരമണിക്കൂര് നേരത്തെ ചെറിയ മരണമാണ് “ സലോമിക്ക് തീയേറ്ററിലെ സമയം. അത് അവളുടെ മരണത്തിലൂടെയുള്ള വിശപ്പടക്കലിന്റെ വഴിയാണ് . (ശവപ്പെട്ടിക്കാരന്റെ മകള്).\nകുഞ്ഞു ലക്ഷ്മി കല്യാണം കഴിഞ്ഞിട്ട് എട്ടു കൊല്ലം കഴിഞ്ഞിട്ടും പെറാത്ത പെണ്ണാണ്. അവളുടെ അന്ത്യം കുളത്തിന്റെ ആഴത്തില് ഒടുങ്ങുന്നത് തികച്ചും പ്രതിലോമകരമായ ഒരു ചിന്തയെന്നു വായിച്ചെടുക്കാന് സാധ്യതയുള്ളതാണ്. അതെ സാധ്യതയാണ് കല്യാണം മുടങ്ങിയ വെല്യേച്ചി പുഴയായി ഒഴുകുന്നതിലും പോപ്പെരയില് ഒറ്റക്കയറില് തൂങ്ങിനിന്ന കൊച്ചാപ്പിയുടെ പെങ്ങള് പെഴച്ചവള് എന്നതിലുമൊക്കെയുള്ളത്. ഒരു പക്ഷെ ഒട്ടും സ്ത്രീപക്ഷമല്ലാത്ത പ്രതിലോമപരത ഈ കവിതകളിലുണ്ട്.\nപ്രണയം മുഖ്യവിഷയമാവുന്ന കവിതകളില് സംഗീത, പ്രണയത്തെ അതിന്റെ ദിവ്യ അനുഭൂതിയെന്ന മട്ടിലല്ല അവതരിപ്പിക്കുന്നത്. നിന്റെ ഓര്‍മ്മ പൊട്ടിത്തെറിക്കുന്ന ഇടത്തിന് നഗരം എന്ന് വിളിക്കാവുന്നത്ര വിസ്ഫോടനാത്മകവും (ഒറ്റയ്ക്കൊരാള് കടല് വരയ്ക്കുന്നു) പ്രണയമെന്ന ദുശ്ശീലത്തെ തുടര്‍ന്ന് കൊണ്ട് പോവാന് പോന്നത്ര ഉടലിന്റെ അനുഭൂതിജന്യമായ ഒരു അനുഭവവുമാണ് (ഉച്ചകളുടെ ഗസല്). സമയത്താഴ്ചകളിലേക്ക് തോരാതെ പെയ്യുന്ന ഒറ്റ മഴകളും (നീ എങ്ങനെയാണ് അവളോട്) ഒക്കെയാവുമ്പോള് വെറുക്കാാനുള്ള കാരണങ്ങള് ആവട്ടെ, അടുത്ത ജന്മത്തിലേക്ക് അടയാളങ്ങള് ബാക്കിവയ്ക്കുന്നു നഷ്ടപ്പെട്ടു പോയ പ്രണയം എന്നതാണ് ( നിന്നെ വെറുക്കാനുള്ള കാരണങ്ങള് തേടുന്ന ഒരു വൈകുന്നേരത്ത്) എന്നിങ്ങനെ വ്യത്യസ്ഥങ്ങളാണ് ആ പ്രണയഭാഷണങ്ങള്.\nവേരുകളിലേക്ക് തിരികെപ്പോവാന് കൊതിപ്പിക്കുന്നത്ര തണുപ്പ് ബാക്കിവയ്ക്കുന്ന ഇടങ്ങളായി വീടിനെ കാണുകയും തീരെ അവഗണിക്കപ്പെട്ട ജീവിതത്തിന്റെ ചിത്രപ്രദര്‍ശനം കാണാനായി അവിടേക്ക് മടങ്ങി വരികയും ചെയ്യുന്ന ഒരാളുടെ ചിന്തകളെ വരച്ചു വയ്ക്കുന്ന സംഗീതയുടെ കവിതകള് പ്രതീക്ഷ തരുന്നുണ്ട്. വരാനിരിക്കുന്ന കവിതകളിലാവും സംഗീതയുടെ കവിതകള് തന്‍റേതായ ഒരു കടല് വരയ്ക്കുക എന്ന് തോന്നുന്നു.


'ഏറ്റവും മോശമായ രീതിയില് കൊവിഡിനെ നേരിട്ട രാജ്യം യുഎസ്' | us handled pandemic in most worse manner survey says\nയുഎസില് 5,913,564 കൊവിഡ് കേസുകളാണ് ഇതുവരെ റിപ്പോര്‍ട്ട് ചെയ്യപ്പെട്ടിട്ടുള്ളത്. ഇതില് 1,81,767 പേര് മരണത്തിന് കീഴടങ്ങുകയും ചെയ്തു. കൊവിഡ് വ്യാപകമായ ആദ്യഘട്ടം മുതല്‍ക്ക് തന്നെ യുഎസിനെതിരെ കടുത്ത വിമര്‍ശനങ്ങളാണ് ഉയര്‍ന്നിരുന്നത്. രോഗ വ്യാപനം തടയുന്നതിനുള്ള ഫലപ്രദമായ പ്രതിരോധ മാര്‍ഗങ്ങള് കൊണ്ടുവരുന്നത് ഉള്‍പ്പെടെയുള്ള കാര്യങ്ങളില് സാരമായ വീഴ്ചയാണ് യുഎസിന് പറ്റിയിട്ടുള്ളതെന്നായിരുന്നു വിമര്‍ശനം\nUSA, First Published Aug 31, 2020, 10:56 AM IST\nതികച്ചും അപ്രതീക്ഷിതമായാണ്, ചൈനയില് നിന്നുത്ഭവിച്ച കൊറോണ വൈറസ് എന്ന മാരക രോഗകാരി വന്‍കരകളും രാജ്യങ്ങളും കീഴടക്കി മനുഷ്യരാശിക്ക് മുമ്പാകെയും ചരിത്രം കണ്ട വെല്ലുവിളിയായി രൂപാന്തരപ്പെട്ടത്. പല രാജ്യങ്ങളും മഹാമാരിയെ എതിരേറ്റത് ശൂന്യമായ കരങ്ങളുമായാണ്. വേണ്ട മുന്നൊരുക്കങ്ങളില്ലാതെ, നിയന്ത്രണങ്ങളില്ലാതെ എല്ലാം നഷ്ടപ്പെട്ടുപോകുന്ന അവസ്ഥ പലയിടങ്ങളിലും നാം കണ്ടു.\nഇക്കൂട്ടത്തില് എടുത്തുപറയേണ്ട ഒരിടമാണ് യുഎസ്. മഹാമാരി ഉദയം കൊണ്ട ചൈനയില് പോലും ഇത്രമാത്രം പരിതാപകരമായ സാഹചര്യങ്ങള് നമ്മള് കണ്ടിരുന്നില്ല. അത്രയും ദയനീയമായ ചിത്രങ്ങളായിരുന്നു യുഎസില് നിന്നും വന്നുകൊണ്ടിരുന്നത്. ലോകത്തിലേക്ക് വച്ചേറ്റവുമധികം കൊവിഡ് കേസുകള് റിപ്പോര്‍ട്ട് ചെയ്യപ്പെട്ടതും കൊവിഡ് മരണങ്ങള് റിപ്പോര്‍ട്ട് ചെയ്യപ്പെട്ടതും യുഎസില് തന്നെയായിരുന്നു.\nമറ്റ് പല രാജ്യങ്ങളെയും താരതമ്യപ്പെടുത്തി നോക്കുമ്പോള് ഭേദപ്പെട്ട സാഹചര്യങ്ങളുള്ള, വികസിതമായ രാജ്യമായിട്ട് പോലും കൊവിഡിനെ നേരിടുന്നതില് അമേരിക്ക പലപ്പോഴും പ്രകടമായ പരാജയം തന്നെയായി മാറി. ഇപ്പോഴിതാ അമേരിക്കക്കാര് തന്നെ ഇക്കാര്യം തുറന്നുസമ്മതിക്കുകയാണ്.\nവാഷിംഗ്ടണ് കേന്ദ്രീകരിച്ച് പ്രവര്‍ത്തിക്കുന്ന 'പ്യൂ റിസര്‍ച്ച് സെന്റര്' നടത്തിയ ഒരു സര്‍വേയിലൂടെയാണ് അമേരിക്കക്കാര് തങ്ങളുടെ സര്‍ക്കാരിനെതിരെ അഭിപ്രായം രേഖപ്പെടുത്തിയിരിക്കുന്നത്. ഏറ്റവും മോശമായ രീതിയില് കൊവിഡിനെ നേരിട്ട രാജ്യം യുഎസാണെന്നാണ് സര്‍വേയിലൂടെ അമേരിക്കക്കാര് ചൂണ്ടിക്കാട്ടുന്നത്. ലോകരാജ്യങ്ങള് ആകെയും ഉള്‍പ്പെട്ട സര്‍വേ പട്ടികയില് ഏറ്റവും താഴെയാണ് ഇതോടെ യുഎസ് എത്തിയിരിക്കുന്നത്.\nയുഎസ് കഴിഞ്ഞാല് കൊവിഡിനെ മോശമായി എതിരിട്ട രാജ്യങ്ങള് യഥാക്രമം ജര്‍മ്മനിയും ഫ്രാന്‍സുമാണെന്നാണ് ജനാഭിപ്രായം. യുകെയ്‌ക്കെതിരെയും സര്‍വേയില് വ്യാപകമായ വിമര്‍ശനമാണ് ഉയര്‍ന്നത്.\nയുഎസില് 5,913,564 കൊവിഡ് കേസുകളാണ് ഇതുവരെ റിപ്പോര്‍ട്ട് ചെയ്യപ്പെട്ടിട്ടുള്ളത്. ഇതില് 1,81,767 പേര് മരണത്തിന് കീഴടങ്ങുകയും ചെയ്തു. കൊവിഡ് വ്യാപകമായ ആദ്യഘട്ടം മുതല്‍ക്ക് തന്നെ യുഎസിനെതിരെ കടുത്ത വിമര്‍ശനങ്ങളാണ് ഉയര്‍ന്നിരുന്നത്. രോഗ വ്യാപനം തടയുന്നതിനുള്ള ഫലപ്രദമായ പ്രതിരോധ മാര്‍ഗങ്ങള് കൊണ്ടുവരുന്നത് ഉള്‍പ്പെടെയുള്ള കാര്യങ്ങളില് സാരമായ വീഴ്ചയാണ് യുഎസിന് പറ്റിയിട്ടുള്ളതെന്നായിരുന്നു വിമര്‍ശനം.\nAlso Read:- കൊവിഡ് രോഗിയുടെ ശ്വാസകോശം മാറ്റിവച്ചു; ഏഷ്യയിലെ ആദ്യ ശസ്ത്രക്രിയ...\nLast Updated Aug 31, 2020, 10:56 AM IST


വിശ്വസിച്ചാലും ഇല്ലെങ്കിലും! പൊട്ടിപ്പോയ കണ്ണാടി, ചോർച്ച നിൽക്കാത്ത പൈപ്പ്, തൂവിപ്പോയ എണ്ണ! ലക്ഷണ ശാസ്ത്രം പറയുന്നത്\nMonday 23 October 2017 05:28 PM IST : By സ്വന്തം ലേഖകൻ\nMonday 23 October 2017 05:28 PM IST\nവീട്ടിലെ പൈപ്പ് എത്ര നോക്കയിട്ടും പൂട്ടാൻ കഴിയുന്നില്ലേ? പൊട്ടിയ കണ്ണാടി മാറ്റാൻ കഴിയുന്നില്ലേ? ഇതൊക്കെ എല്ലാവരുടെയും വീട്ടിൽ സംഭവിക്കുന്നതല്ലേ എന്നു കരുതി തള്ളിക്കളയേണ്ട. ഈ ലക്ഷണങ്ങള് നിങ്ങളുടെ വീട്ടില് കാണുന്നുണ്ടോ. എങ്കില് നിങ്ങള് സൂക്ഷിച്ചോളൂ, നിങ്ങള്‍ക്ക് കടബാധ്യത വരുവാന് പോകുന്നുവെന്നാണെന്ന് വിശ്വാസം പറയുന്നു. ജ്യോതിഷത്തിൽ ലക്ഷണ ശാസ്ത്രം ഇത്തരം കാര്യങ്ങളെ ഐശ്വര്യക്കേടുകളായി കാണുന്നുണ്ട്. എങ്കിലും ഫെങ്ഷ്വെ പറയുന്ന മോശമായ പ്രാചീന ഗൃഹാന്തരീക്ഷ ലക്ഷണങ്ങളാണ് ഇവയെല്ലാം. വിശ്വസിക്കുന്നവര്‍ക്ക് വിശ്വസിക്കാം. അല്ലാത്തവര്‍ക്ക് തള്ളാം. എന്നാൽ ചില കാര്യങ്ങള് അവഗണിക്കേണ്ടതില്ല. ലക്ഷണമല്ലെങ്കിലും വീടിന്റെ നെഗറ്റീവ് എനർജിക്കും പരാജയങ്ങൾക്കുമെല്ലാം ഇവ കാരണമായേക്കാമെന്ന് നമുക്ക് മനസ്സിലാകും.\nപഴമക്കാർ പറയാറുണ്ട്, വീട്ടിൽ എണ്ണ, കടുക് എന്നിവ തട്ടി മറിയാതെ ഇരിക്കണം അത് ഐശഅവര്യക്കേടാണെന്ന്. അറിയാതെ നമ്മള് എണ്ണ തട്ടിപ്പോയി അത് നിലത്ത് വീണാല് അത് വരാനിരിക്കുന്ന സാമ്പത്തിക നഷ്ടത്തിന്റെ തുടക്കത്തെയാണ് സൂചിപ്പിക്കുന്നത്. ഇത് ചിലപ്പോള് വലിയൊരു കടബാധ്യതയിൽ ചെന്നെത്തിക്കും എന്ന് സൂചിപ്പിക്കുന്നു.\nചില പൈപ്പുകള് എത്ര അടച്ചാലും അതില് നിന്നും വെള്ളം തുള്ളി തുള്ളിയായി വീഴുന്നത്. നാം പറയും അത് പൈപ്പ് ചീത്തയായി പോയത്കൊണ്ടാകും എന്ന് എന്നാല് വിശ്വാസപ്രകാരം അതും ധനനഷ്ടത്തിന്റെ തുടക്കമാണ്. അതുപോലെ തന്നെ വീടിന്റെ മേല്‍ക്കൂര ചോരുന്നതും വലിയൊരു കടബാധ്യതയ്ക്കും ധനനഷ്ടത്തിനും കാരണമാകുന്നതായി പറയപ്പെടുന്നു. സ്വര്‍ണ്ണം നഷ്ടപ്പെടുന്നതും കടബാധ്യതയുടെ സൂചനയാണ്.\nവീട്ടില് എന്നും വഴക്കും അസ്വസ്ഥതയും ഉണ്ടാകുകയാണെങ്കില് ആ വീടിന്റെ മുന്നോട്ട്പോക്ക് വലിയൊരു കടബാധ്യതയിലേക്കും കുടുംബത്തിലെ ദുംഖത്തിലേക്കും ആയിരിക്കും എന്നും വിശ്വസിക്കുന്നു.


കടുത്ത അന്ധവിശ്വാസം, നോട്ടുവരെ കഴുകും, അമിത വൃത്തിയും; സഹികെട്ട ഭർത്താവ് ഭാര്യയെ കൊന്ന ശേഷം ആത്മഹത്യ ചെയ്തു | Metro Journal Online\nഭാര്യയുടെ കടുത്ത അന്ധവിശ്വാസവും അമിത വൃത്തിയിലും സഹികെട്ട ഭർത്താവ് ഭാര്യയെ കൊന്ന് ആത്മഹത്യ ചെയ്തു. മൈസൂരിലാണ് സംഭവം. നാൽപ്പതുകാരനായ ശാന്തമൂർത്തിയാണ് ഭാര്യ പുട്ടമണിയെ വെട്ടിക്കൊന്ന ശേഷം തൂങ്ങിമരിച്ചത്.\nഇവർക്ക് ഏഴും 12 ഉം വയസ്സുള്ള രണ്ട് കുട്ടികളുണ്ട്. ദിവസേന പത്തിലധികം തവണയാണ് പുട്ടമണി കുട്ടികളെ കുളിപ്പിക്കുന്നത്. ഭർത്താവ് കൊണ്ടുവരുന്ന കറൻസി നോട്ടു വരെ പുട്ടമണി കഴുകി ഉണക്കിയാണ് ഉപയോഗിക്കാറുള്ളത്. താഴ്ന്ന ജാതിക്കാർ തൊട്ട പണമായിരിക്കും എന്ന് പറഞ്ഞായിരുന്നുവിത്. ശാന്തമൂർത്തി വീടിന് പുറത്തിറങ്ങിയാൽ പോലും തിരിച്ചിറങ്ങണമെങ്കിൽ നിർബന്ധിപ്പിച്ച് കുളിപ്പിക്കുമായിരുന്നു\nസംഭവം നടന്ന ദിവസം വൃത്തിയെയും അന്ധവിശ്വാത്തെയും ചൊല്ലി ഇരുവരും തമ്മിൽ വഴക്ക് നടന്നിരുന്നു. ശാന്തമൂർത്തി കൊണ്ടുവന്ന കറൻസി നോട്ട് പതിവ് പോലെ പുട്ടമണി കഴുകുക കൂടി ചെയ്തതോടെയാണ് നിയന്ത്രണം വിട്ട യുവാവ് ഭാര്യെ വെട്ടിക്കൊലപ്പെടുത്തിയത്. ഇതിന് പിന്നാലെ മുറിയിലെ സീലിംഗ് ഫാനിൽ ശാന്തമൂർത്തി തൂങ്ങി മരിക്കുകയും ചെയ്തു\nപുട്ടമണിയുടെ വൃത്തിഭ്രാന്തും ജാതി ഭ്രാന്തുമാണ് കൊലപാതകത്തിലേക്ക് നയിച്ചതെന്ന് അയൽക്കാരും ആരോപിക്കുന്നു. കഴിഞ്ഞ എട്ട് വർഷമായി കടുത്ത അന്ധവിശ്വാസമാണ് ഇവർ പ്രകടിപ്പിച്ചിരുന്നത്. തങ്ങളാരും അവരുടെ വീട്ടിലേക്ക് പോകുക പോലും ചെയ്യാറില്ലായിരുന്നതായി പരിസരവാസികൾ പറയുന്നു.\n← കോയമ്പത്തൂരിൽ കെ എസ് ആർ ടി സി ബസ് അപകടത്തിൽ പെട്ട് മരിച്ചവരുടെ എണ്ണം 20 ആയി\nശരണ്യയ്ക്ക് ആകെയുള്ള വിഷമം കുറ്റം കണ്ടുപിടിച്ചതിൽ മാത്രം; കുഞ്ഞിനെ കൊന്നതിൽ ഒരു കുറ്റബോധവുമില്ല →


പ്രശസ്ത തമിഴ്നടൻ സമുദ്രക്കനി സംവിധാനംചെയ്യുന്ന ചിത്രമാണ് ആകാശമിഠായി. തമിഴിലും സമുദ്ര ക്കനി അപ്പാ എന്ന പേരിൽ സംവിധാനംചെയ്തിരുന്നു.\nവർണചിത്രാ ബിഗ്സ്ക്രീൻ സ്റ്റുഡിയോസ് ഇന്ത്യാപ്രൈവറ്റ് ലിമിറ്റഡിനുവേണ്ടി മഹാസുബൈർമൂവീസ് ചിത്രം നിർമിക്കുന്നു. ജയറാം നായകനാകുന്ന ഈ ചിത്രത്തിൽ കൗമാരപ്രായക്കാരായ ഏതാനും താര ങ്ങളും മുഴുനീളവേഷം ചെയ്യുന്നുണ്ട്.\nരണ്ടു വിഷയങ്ങളാണ് ഈ ചിത്രത്തിലൂടെ പ്രതിപാദിപ്പിക്കപ്പെടുന്നത്. ജനിക്കാൻ പോകുന്ന കുട്ടികളേ ക്കുറിച്ച് മാതാപിതാക്കളുടെ കണക്കുകൂട്ടലുകളാണ് ഒന്ന്. മറ്റൊന്ന് മക്കളുടെ വിദ്യാഭ്യാസം. ഇതു ചെന്നെത്തുന്നതും വിദ്യാഭ്യാസ കച്ചവടത്തിനിരയാകുന്ന കുട്ടികളിലേക്കാണ്. അതുകൊണ്ടുതന്നെ ഏറെ കാലികമാണ് ഇതിലെ വിഷയം.


പുറത്ത് എല്ലാം സാധാരണയായി പോവുന്നു, അത് കണ്ട് ക്വാറന്റൈനില് ഇരിക്കുകയാണ് വെല്ലുവിളി: രഹാനെ - Samakalika Malayalam\nപുറത്ത് എല്ലാം സാധാരണയായി പോവുന്നു, അത് കണ്ട് ക്വാറന്റൈനില് ഇരിക്കുകയാണ് വെല്ലുവിളി: രഹാനെ\nBy സമകാലിക മലയാളം ഡെസ്‌ക് | Published: 06th January 2021 02:46 PM |\nLast Updated: 06th January 2021 02:46 PM | A+A A- |\nഅജിങ്ക്യാ രഹാനെ/ഫയല് ചിത്രം\nസിഡ്‌നി: പുറത്ത് എല്ലാവരും സാധാരണ ജീവിതം ആസ്വദിക്കുകയാണ്. അപ്പോഴാണ് തങ്ങള് ക്വാറന്റൈനില് കഴിയുന്നത്. അങ്ങനെ കഴിയുന്നത് വെല്ലുവിളിയാണ്, ഇന്ത്യന് നായകന് അജങ്ക്യാ രഹാനെ പറഞ്ഞു. മൂന്നാം ടെസ്റ്റിന് മുന്‍പായുള്ള വാര്‍ത്താ സമ്മേളനത്തിലാണ് രഹാനെയുടെ വാക്കുകള്.\nക്വാറന്റൈന് നിയമങ്ങള് ഞങ്ങളെ അലട്ടുന്നില്ല. പുറത്ത് ജീവിതം സാധാരണ നിലയില് മുന്‍പോട്ട് പോവുന്നത് കാണുമ്പോഴാണ് ക്വാറന്റൈനില് ഇരിക്കുക എന്നത് വെല്ലുവിളിയായി തോന്നുന്നത്. രോഹിത് ശര്‍മയുടെ ടീമിലേക്കുള്ള മടങ്ങി വരവ് എക്‌സൈറ്റ് ചെയ്യിക്കുകയാണെന്നും രഹാനെ പറഞ്ഞു.\nരോഹിത്തിന്റെ അനുഭവസമ്പത്ത് വിലമതിക്കാനാവാത്തതാണ്. നെറ്റ്‌സില് രോഹിത് നന്നായി ബാറ്റ് ചെയ്യുന്നു. 7-8 സെഷന് രോഹിത് ബാറ്റ് ചെയ്തു. മെല്‍ബണില് എത്തിയത് മുതല് രോഹിത് പരിശീലനം നടത്തുന്നുണ്ട്. വളരെ നന്നായാണ് ബാറ്റ് ചെയ്യുന്നത്. കഴിഞ്ഞ ഏതാനും പരമ്പരകളില് രോഹിത് ഓപ്പണറായാണ് കളിച്ചത്. അതുകൊണ്ട് രോഹിത്തിനെ ഓപ്പണിങ്ങില് തന്നെ കാണാം എന്നും രഹാനെ പറഞ്ഞു.\nരഹാനെയുടെ വാര്‍ത്താ സമ്മേളനത്തിന് പിന്നാലെ സിഡ്‌നി ടെസ്റ്റിനുള്ള പ്ലേയിങ് ഇലവനേയും ഇന്ത്യ പ്രഖ്യാപിച്ചു. മായങ്ക് അഗര്‍വാളിന് പകരമാണ് രോഹിത് ശര്‍മ പ്ലേയിങ് ഇലവനിലേക്ക് എത്തിയത്. ഗില്ലാണ് രോഹിത്തിനൊപ്പം ഇന്നിങ്‌സ് ഓപ്പണ് ചെയ്യുക. പേസര് നവ്ദീപ് സെയ്‌നിയും ഇന്ത്യക്കായി സിഡ്‌നിയില് അരങ്ങേറ്റം കുറിക്കും.\nAjinkya Rahane quarantine India vs Australia rohit sharma അജങ്ക്യാ രഹാനെ


All about Mannarashala Ayilyam festival - Malayalam Nativeplanet\n»നാഗങ്ങള് അതിരുകാക്കുന്ന മണ്ണാറശ്ശാല\nUpdated: Friday, November 10, 2017, 13:12 [IST]\nവിശ്വാസികള്‍ക്ക് എന്നും അനുഗ്രഹം നല്കുന്ന നാഗത്താന്‍മാരുടെ വാസസ്ഥലമാണ് ആലപ്പുഴ ജില്ലയിലെ മണ്ണാറശ്ശാല ക്ഷേത്രം. ഇന്ത്യയിലെ തന്നെ ഏറ്റവും വലിയ നാഗക്ഷേത്രങ്ങളില് ഒന്നായ ഇവിടെ വിശ്വാസവും ഐതിഹ്യങ്ങളും ഇഴപിരിഞ്ഞ് കിടക്കുകയാണ്.\nപരശുരാമന്റെ ചരിത്രത്തോളം തന്നെ പഴക്കമുണ്ടെന്ന് കരുതപ്പെടുന്ന ഈ ക്ഷേത്രം അപൂര്‍വ്വങ്ങളായ ഒട്ടേറെ വിശ്വാസങ്ങളുടെയും ആചാരങ്ങളുടെയും പൂജകളുടെയും ഒക്കെ കേന്ദ്രം കൂടിയാണ്.\nനാഗാരാധന ശ്രേഷ്ഠമായി കണക്കാക്കുന്ന മണ്ണാറശ്ശാല ശ്രീ നാഗരാജക്ഷേത്രത്തെക്കുറിച്ചും ആയില്യം പൂജയെക്കുറിച്ചും വിശദമായി അറിയാം...\nഇന്ത്യയിലെ ഏറ്റവും വലിയ നാഗക്ഷേത്രം\nസര്‍പ്പാരാധനയ്ക്ക് പ്രാധാന്യം കൊടുക്കുന്ന മണ്ണാറശ്ശാല ക്ഷേത്രമാണ് ഇന്ത്യയിലെ ഏറ്റവും വലിയ സര്‍പ്പാരാധനാ കേന്ദ്രം എന്നറിയപ്പെടുന്നത്.\nസൂര്യവെളിച്ചം പോലും അരിച്ചിറങ്ങാന് പാടുപെടുന്ന ഒരു പച്ചക്കാടിനുള്ളിലാണ് മണ്ണാറശ്ശാല ക്ഷേത്രം സ്ഥിതി ചെയ്യുന്നത്. ഇടതിങ്ങി വളരുന്ന കാടിനുള്ളില് സര്‍പ്പങ്ങളെ കാണാം.\nകാടിനെ നോവിപ്പിക്കാത്ത ക്ഷേത്രം\nനാലുപാടും നിറഞ്ഞ കാടാണ് മണ്ണാറശ്ശാല ക്ഷേത്രത്തിന്റെ എടുത്തുപറയേണ്ട പ്രത്യേകത. മുപ്പതേക്കറോളം വരുന്ന സ്ഥലത്ത് കാവുകളും കുളങ്ങളും നിറഞ്ഞ് പ്രകൃതിയെ അതിന്റെ സ്വാഭാവീക പരിസ്ഥിതിയില് സംരക്ഷിക്കുന്ന ഒരിടമാണിത്.\nനാഗരാജാവ് നിത്യവാസം നടത്തുന്ന സ്ഥലം\nവിശ്വാസമനുസരിച്ച് നാഗരാജാവ് നിത്യവാസം നടത്തുന്ന സ്ഥലമായാണ് മണ്ണാറശ്ശാല അറിയപ്പെടുന്നത്. നാഗരാജാവ് ത്രിമൂര്‍ത്തീ ഭാവത്തില് ഭാര്യമാരായ സര്‍പ്പയക്ഷിയമ്മയോടും നാഗയക്ഷിയമ്മയോടും നാഗചാമുണ്ഡി എന്ന സഹോദരി.യോടുമൊപ്പം ഇവിടെ താമസിക്കുന്നുണ്ടത്രെ.\nസ്ത്രീകള് മുഖ്യപൂജാരിണിയായ ക്ഷേത്രം\nകേരളത്തിലെ മറ്റു ക്ഷേത്രങ്ങളില് നിന്നും വ്യത്യസ്തമായി സ്ത്രീകള് മുഖ്യപൂജാരിണിയായുള്ള അത്യപൂര്‍വ്വം ക്ഷേതങ്ങളില് ഒന്നാണിത്. നിലവറയില് ചിരഞ്ജീവിയായി കുടികൊള്ളുന്ന അനന്ത സര്‍പ്പത്തെ പൂജിക്കുവാനും ദര്‍ശിക്കുവാനുമുള്ള അധികാരം ഇവിടുത്തെ അമ്മയ്ക്ക് മാത്രമാണ് നല്കിയിരിക്കുന്നത്.\nവലിയമ്മ എന്ന പേരിലാണ് ഇവിടുത്തെ മുതിര്‍ന്ന അന്തര്‍ജനം അറിയപ്പെടുന്നത്. വലിയമ്മയുടെ നേതൃത്വത്തിലാണ് ഇവിടുത്തെ പ്രശസ്തമായ ആയില്യം ഉത്സവവും മറ്റു ചടങ്ങുകളും നടക്കുന്നത്. ഇവര്‍ക്ക് നാഗരാജാവിന്റെ അമ്മയുടെ സ്ഥാനമാണ് നല്കിയിരിക്കുന്നത്.\nതുലാമാസത്തില് നടക്കുന്ന മണ്ണാറശ്ശാല ആയില്യം എന്ന പേരിലുള്ള പൂജകളാണ് ഇവിടുത്തെ ഏറ്റവും വലിയ പൂജ. 15 മണിക്കൂറോളം നീളുന്ന ചടങ്ങാണ് മറ്റാറശ്ശാല ആയില്യത്തിന്റേത്. ഇതിനെല്ലാം ആദ്യാവസാനം നേതൃത്വം വഹിക്കുന്നത് വയിലമ്മയാണ്. ഉച്ചയ്ക്ക് പന്ത്രണ്ട് മണിയോടു കൂടി തുടങ്ങുന്ന പൂജകള് പിറ്റേദിവസം പുലര്‍ച്ചയോടെയാണ് സമാപിക്കുന്നത്.\nഈ വര്‍ഷത്തെ ആഘോഷം\nതുലാം മാസത്തിലെ ആയില്യം നാളിലാണ് ഇവിടെ മണ്ണാറശ്ശാല ആയില്യം പൂജകള് നടക്കുന്നത്. ഈ വര്‍ഷം നവംബര് 11 നാണ് ആയില്യം പൂജകള്.\nഇവിടുത്തെ പ്രധാന വഴിപാടുകളിലൊന്നാണ് ഉരുളി കമിഴ്ത്തല്. സന്താനസൗഭാഗ്യത്തിനായി ഭക്തര് നടത്തുന്ന വഴിപാടാണിത്.\nസര്‍പ്പദോഷങ്ങളും സര്‍പ്പശാപങ്ങളുെ നീങ്ങി കുട്ടികള്‍ക്കും കുടുംബത്തിനും അഭിവൃദ്ധിയുണ്ടാകുവാനും വിശ്വാസികള് ഇവിടെയെത്തുന്നു.\nസര്‍പ്പദോഷങ്ങളുടെ പരിഹാരത്തിനായി ഇവിടെ നടത്തുന്ന മറ്റൊരു വഴിപാടാണ് നൂറും പാലും സമര്‍പ്പണം. ഐശ്വര്യവും സര്‍പ്പശാപങ്ങളുടെ വിടുതലും ആഗ്രഹസിദ്ധിക്കുമായാണ് ആളുകള് നൂറും പാലും വഴിപാട് നടത്തുന്നത്.\nമുപ്പതേക്കറോളം പടര്‍ന്നു കിടക്കുന്ന ക്ഷേത്രഭൂമിയില് മുപ്പതിനായിരത്തോളം നാഗപ്രതിമകള് കാണുവാന് സാധിക്കും. ലോകത്ത് മറ്റൊരിടത്തും ഇത്രയധികം പ്രതിമകള് കാണുവാന് സാധിക്കില്ലത്രെ.\nപ്രകൃതിയെ കാക്കുന്ന മണ്ണാറശ്ശാല\nപ്രകൃതിയെ ഇത്രയധികം സംരക്ഷിക്കുന്ന മറ്റൊരിടം ഉണ്ടോ എന്ന് സംശയമാണ്. കാവിലെ മരങ്ങളും അവയിലെ വള്ളിപ്പടര്‍പ്പുകളും എന്തിനധികം മരത്തില് നിന്നു പൊഴിയുന്ന ഇല പോലും ഇവിടെ സ്വതന്ത്രമായി കിടക്കുന്നു. ആരും ഇതിനെ ഒന്നു മാറ്റിയിടുക പോലുമില്ല. മണ്ണില് അലിഞ്ഞ് മറ്റുള്ളവയ്ക്ക് വളമായി മാറാനുള്ളതാണ് ഇവയുടെ നിയോഗം.\nആലപ്പുഴ ജില്ലയിലെ ഹരിപ്പാടു നിന്നും മൂന്നു കിലോമീറ്റര് അകലെയാണ് മണ്ണാറശ്ശാല നാഗരാജ ക്ഷേത്രം. ഹരിപ്പാട്, മാവേലിക്കര, കായംകുളം എന്നിവയാണ് അടുത്തുള്ള റെയില്‍വേ സ്റ്റേഷനുകള്.\nRead more about: kerala tourism temples in kerala alappuzha tourism pilgrimage ആലപ്പുഴ epic temples festivals ക്ഷേത്രങ്ങള്


ഹൈക്കോടതി ബഞ്ച് സ്ഥാപിക്കാനുള്ള നിര്‍ദേശം നല്‍കിയിട്ടില്ല: സദാനന്ദ ഗൗഡ :: Janmabhumi Daily\nSunday 21 June 2015 3:09 pm IST\nതിരുവനന്തപുരം : തിരുവനന്തപുരത്ത് ഹൈക്കോടതി ബഞ്ച് സ്ഥാപിക്കാനുള്ള യാതൊരു നിര്‍ദേശവും സംസ്ഥാന സര്‍ക്കാര് സമര്‍പ്പിച്ചിട്ടില്ലെന്ന് കേന്ദ്ര നിയമമന്ത്രി സദാനന്ദ ഗൗഡ. സര്‍ക്കാരും ചീഫ് ജസ്റ്റിസും ഒന്നിച്ച് പദ്ധതിരേഖ സമര്‍പ്പിച്ചാല് ആവശ്യം പരിഗണിക്കുമെന്നും അദ്ദേഹം പറഞ്ഞു. തിരുവനന്തപുരം പ്രസ് ക്ലബ് സംഘടിപ്പിച്ച മീറ്റ് ദ പ്രസ് പരിപാടിയില് സംസാരിക്കുകയായിരുന്നു അദ്ദേഹം. കോടതികളില് കെട്ടിക്കിടക്കുന്ന രണ്ടുകോടിയിലധികം കേസുകള് അദാലത്തുകള് മുഖേന ഒത്തുതീര്‍പ്പാക്കും. ഇതോടൊപ്പം സര്‍ക്കാരും പൊതുമേഖല സ്ഥാപനങ്ങളും തമ്മിലുള്ള കേസുകളും അതിവേഗം തീര്‍പ്പാക്കാന് പ്രത്യേക പരിഗണന നല്‍കുമെന്ന് അദ്ദേഹം പറഞ്ഞു. തിരുവനന്തപുരം പ്രസ് ക്ലബിന്റെ ഉപഹാരം പ്രസിഡന്റ് ആര്. അജിത് കുമാര് മന്ത്രിയ്ക്ക് നല്‍കി. സെക്രട്ടറി എസ്.എല് ശ്യാം സംസാരിച്ചു. ബിജെപി സംസ്ഥാന അധ്യക്ഷന് വി. മുരളീധരന് തുടങ്ങിയവര് പങ്കെടുത്തു.


"അളിയാ ദേ നല്ല കലക്കന് സാധനമൊന്നു കിട്ടിയിട്ടുണ്ട്.മലയാളിയാ. നമ്മുടെ കിച്ചു തന്നതാ. കലക്കനെന്നാ അവന് പറഞ്ഞത്".ഇടുപ്പില് തിരുകിയിരുന്ന സിഡി പുറത്തെടുത്തുകൊണ്ട് ശ്യാം പറഞ്ഞു.\n"പെട്ടന്നിടളിയാ. നല്ല ഒരെണ്ണം കണ്ടിട്ട് എത്ര ദിവസമായി".\nകയ്യിലിരുന്ന ഗ്ലാസ്സിലെ സാധനം കാലിയാക്കി ചിറിതുടച്ചുകൊണ്ട് ഹരി സിഡി കാണുവാന് റെഡിയായി.\n"ആ പിശാശു ബാത്രൂമിലാണു.അല്ലേലും ഒരു തൊണ്ണൂറടിച്ചാപ്പിന്നെ അവനെപ്പോഴും അവിടെത്തന്നെ".\n"നീയിട്ടേ. അവന് വരുമ്പോ വരട്ടെ" അക്ഷമയോടെ പറഞ്ഞുകൊണ്ട് സുമേഷ് നിറഞ്ഞിരുന്ന ഗ്ലാസ്സെടുത്തു.\nശ്യാം, രവി, സുമേഷ്, ഹരി. ഇവര് നാലുപേരുമാണു ആ റൂമില് താമസിക്കുന്നതു. വ്യാഴാഴ്ചകളില് രാത്രിയില് ഒരു ബോട്ടിലൊക്കെ വാങ്ങി ചീട്ടുകളിയും ചെലപ്പോള് പാട്ടും ഡാന്‍സുമൊക്കെയായി അല്‍പ്പമൊന്നര്‍മ്മാദിച്ചു വെളുക്കുന്നതുവരെ പ്രവാസജീവിതത്തിന്റെ സങ്കടങ്ങള് എല്ലാം മറന്നു കഴിയുക.പിന്നെ ഉച്ചവരെ ചത്ത ഉറക്കം. ആകെയുള്ള അവധിദിവസം ആഘോഷിച്ചശേഷം വീണ്ടും അടുത്ത അവധിക്കായി കാത്തിരിക്കുക. ഇതവരുടെ ജീവിതത്തിന്റെ ഭാഗമായിക്കഴിഞ്ഞു.നാലും അവിവാഹിതരാണു. വല്ലപ്പോഴും കിട്ടുന്ന ചൂടന് സീഡിയിലെ തീപിടിപ്പിക്കുന്ന രംഗങ്ങള് കണ്ട് നെടുവീര്‍പ്പിട്ട് ജീവിതമങ്ങനെ കഴിച്ചുകൂട്ടുന്നു.\n"ഇതു ഒരു ക്ലിയറുമില്ലല്ലോടെ"\nറ്റീ വിയില് കണ്ണിമയ്ക്കാതെ നോക്കിയിരുന്ന ഹരി ദേക്ഷ്യപ്പെട്ടു.\n"മിണ്ടാതിരിയെടാ". കയ്യിലിരുന്ന ഗ്ലാസ്സില് തെരുപ്പിടിച്ചുകൊണ്ട് ശ്യാം വോളിയം അല്‍പ്പം കൂട്ടി. നല്ല ഏതോ മലയാളം സിനിമാപാട്ടാണ്.\nതന്റെ ഗ്ലാസ്സ് കാലിയാക്കിക്കൊണ്ട് സുമേഷ് റ്റീ വിയിലേയ്ക്കു നോക്കി. കണ്ണുകള് ചെറുതായി അടയുന്നുവോ.\n"അളിയാ ഞാനുറങ്ങാന് പോകുവാ. നല്ല ഏതെങ്കിലും വരുവാണെങ്കില് എന്നെ വിളിക്കണം കേട്ടോ". പറഞ്ഞുകൊണ്ടവന് കട്ടിലില് നീണ്ടുനിവര്‍ന്നു കിടന്നു. അല്‍പ്പസമയത്തിനുള്ളില് ഉറക്കത്തിന്റെ അലകള് അവനെ പൊതിഞ്ഞു.\n"അളിയാ എഴുന്നേറ്റേടാ. ദേ ഒരു വെടിക്കെട്ടു സാധനം".ഹരി തന്റെ ഗ്ലാസ്സെഡുത്തുകൊണ്ട് അവനെ കുലുക്കി വിളിച്ചുണര്‍ത്തി.\nകണ്ണുതിരുമ്മിക്കൊണ്ട് സുമേഷ് റ്റീ വിയിലെയ്ക്കു നോക്കി. ഒന്നും വ്യക്തമാകുന്നില്ല. കണ്ണുകള് നേരെയായിട്ടില്ല. അവന് കുനിഞ്ഞ് താഴെയുണ്ടായിരുന്ന ഗ്ലാസ്സെടുത്ത് ഒരെണ്ണമൊഴിച്ചു ഒരു കവിള് കുടിച്ചുകൊണ്ട് വീണ്ടും റ്റീ വി കാണാനാരംഭിച്ചു. നല്ല ഒരു സുന്ദരിപ്പെണ്ണാണു സ്ക്രീനില്. കൂടെയുള്ളവന്റെ കയ്യ് മാത്രം കാണാം. കാറിനുള്ളിലോ മറ്റോ വച്ചുള്ള പരിപാടിയാണു. തന്റെ ഗ്ലാസ്സ് കാലിയാക്കിയിട്ട് ഒരു സിഗററ്റെടുക്കുന്നതിനായി തിരിഞ്ഞ് സുമേഷ് ഒന്നു ഞെട്ടി. പെട്ടന്നവന് തിരിഞ്ഞു റ്റീ വിയിലേയ്ക്കു നോക്കി. ആ രൂപം..ചിരിച്ചു കുഴഞ്ഞുകൊണ്ട് തന്റെ യൂണിഫോം അഴിച്ചുമാറ്റുന്ന ആ പെണ്‍കുട്ടിയുടെ മുഖം ക്ലോസപ്പില് കാണിച്ചപ്പോള് തന്റെ കണ്ണുകളില് ഇരുട്ട് കയറുന്നതായി സുമേഷിനു തോന്നി. അത്...അത്..സുജയല്ലേ. വിശ്വസിക്കാനാവാത്തതുപോലെ അവന് തന്റെ രണ്ടു കണ്ണുകളും ശക്തിയില് തിരുമ്മിക്കൊണ്ട് വീണ്ടും സൂക്ഷിച്ചുനോക്കി. അതേ.. അവള് തന്നെ അപ്പോള്..\nതളര്‍ന്നുപോയ ശരീരത്തിനൊരു താങ്ങിനെന്നപോലെ അവന് കട്ടിലിന്റെ കാലില് മുറുക്കെപിടിച്ചു.\n"എന്റമ്മോ എന്തൊരു സാധനം. പെമ്പിള്ളേരായാ ഇങ്ങിനെ വേണം. എന്താ ശുഷ്ക്കാന്തി".സിഗററ്റ് പുക ഊതിവിട്ടുകൊണ്ട് ഹരി പറഞ്ഞു.\n"എവളുമാരെല്ലാം പഠിക്കാനെന്നും പറഞ്ഞ് വീട്ടീന്നെറങ്ങിയിട്ട് കഴപ്പു മൂത്തു കണ്ടവമ്മാരുമായി പോയി പരിപാടി നടത്തും. തന്തയും തള്ളയും ഇതു വല്ലതുമറിയുന്നുണ്ടോ. എപ്പോഴെങ്കിലും ആരെങ്കിലും പിടിച്ചാല് പിന്നെ വാണിഭം മാനഭംഗം തേങ്ങാക്കൊല. ത്ഫൂ...". എപ്പോഴോ ബാത്റൂമില് നിന്നും മടങ്ങിവന്ന രവി അവജ്ഞ്ഞയോടെ പറഞ്ഞുകൊണ്ട് ഒരു സിഗററ്റ് കത്തിച്ചു.\n"എന്തായാലും പൊളപ്പന് ഉരുപ്പടി തന്നെ.ശരിക്കുമൊരു കഴപ്പു മൂത്തവള്. ഇംഗ്ലീഷുകാരികള് തോറ്റുപോകുന്ന പ്രകടനമല്ലേ. അവന്റെ സമയം".\nതന്റെ കൂട്ടുകാരുടെ കമന്റുകള് കേള്‍ക്കുവാന് ശക്തിയില്ലാതെ സുമേഷ് എഴുന്നേറ്റു ബാത്റൂമിലേയ്ക്കു നടന്നു.\n"ഇതൊന്നു മുഴുവന് കണ്ടുതീര്‍ന്നിട്ടു പോയാപ്പോരെ മോനെ..".\nഅവരുടെ വാക്കുകള് ഒന്നും അവന് കേള്‍ക്കുന്നുണ്ടായിരുന്നില്ല. തന്റെ കയ്യും പിടിച്ച് തൊടിയിലെല്ലാം ഓടിച്ചാടി നടന്നിരുന്ന ഒരു കൊച്ചുപെണ്‍കുട്ടിയുടെ സുന്ദരമായ മുഖം അവന്റെയുള്ളിലിരുന്നു പൊള്ളുകയായിരുന്നപ്പോള്. തുറന്നുവച്ച പൈപ്പില് നിന്നും വെള്ളമെടുത്ത് മുഖം കഴുകുമ്പോല് അവന്റെ കണ്ണുനീരും കൂടി അതില് കലര്‍ന്നിരുന്നു.\nPosted by ശ്രീക്കുട്ടന് at 6:03 PM\nനൗഷാദ് അകമ്പാടം May 6, 2010 at 8:04 PM\nഇതൊരു കധയല്ല..മറിച്ച് നവസംസ്കാരം\nബലിയാടാക്കിയ നമുക്കിടയിലെ ആരുടേയോ അനുഭവം...\nമാറുന്ന മലയാളി May 7, 2010 at 1:46 PM\nമാറുന്ന മലയാളി May 7, 2010 at 1:47 PM\nനൌഷാദ് പറഞ്ഞതാണ് സത്യം...ഇതൊരു കഥയല്ല. എവിടെയൊക്കെയോ ആരൊക്കെയോ അനുഭവിച്ച് കൊണ്ടിരിക്കുന്ന വേദനയാണ്. കുത്തഴിഞ്ഞ ലോകത്തിന്‍റെ ബാക്കി പത്രം......\nPottichiri Paramu May 8, 2010 at 9:01 PM\nമാറുന്ന ലോകത്തിന്റെ മറയില്ലാത്ത മുഖം...\nSalim Veemboor സലിം വീമ്പൂര് October 6, 2012 at 11:28 AM\nകഥകള്‍ക്കും അപ്പുറത്തുള്ള യാതാര്ത്യത്തിന്റെ മുഖം , ഇത് ഇന്നത്തെ കാലത്തെ ആരുടെയൊക്കെയോ കുത്തഴിഞ്ഞ ജീവിതം ആണ്\nനാരായണേട്ടന്റെ ഈയാഴ്ചത്തെ വാരഫലം\nപാരലല് കോളേജിലെ പ്രണയലേഖനം\nരമണിയുടെ ഹസ് കുമാരന്\nപോക്കിരി രാജ-ഒരു സത്യസന്ധമായ റിവ്യൂ.